recursal/SuperWikiNEXT-32B huggingface dataset:
青衣泳池
**青衣游泳池**（英文：**Tsing Yi Swimming Pool**）係香港青衣島一個泳池，近藍巴勒海峽，響青衣城、青衣運動場、青衣海濱公園同埋青敬路之間。個池響1980年代中已經劃好響現址起，不過要去到1996年，由舊時區域市政局起成，交畀區域市政總署管。2000年區域市政局解散之後，就由康樂及文化事務署接管。

青衣泳池佔地成1.76公頃，係葵青區三公眾泳池之一，另外兩個係葵盛游泳池同北葵涌賽馬會游泳池。青衣泳池係區裏面至新至多人嘅泳池，好早就埋家庭更衣室設施。

社區地位
----

雖然1970年代尾開始，青衣島人口就起勢咁飊，1980年代都規劃好晒，但係一直都無公眾地方畀島民游水。所以，未起青衣泳池之前，呢處嘅人都會去葵盛游泳池同之後嘅荔枝角游泳池。要到1996年青衣先至有自己嘅公眾泳池，個泳池好受島民歡迎。

因為咁受歡迎，葵青區議會議員就提過不如將青衣泳池改成暖水泳池，等島民冬天都有得用。不過，康文署話暖水池要起鍋爐，改裝費好貴，不如叫人去隔籬區嘅荔枝角泳池，深水埗公園游泳池同埋城門谷游泳池。

咁啱泳池起好嗰時，青衣西面東涌新市鎮又開始起勢咁起。雖然東涌同青衣都幾遠下，但係青衣泳池已經係東涌人最方便去嘅泳池，所以個泳池都要兼顧埋東涌人口。2006年計東涌有成8萬人住，不過政府就根據《香港規劃標準與準則》，話東涌人口比例唔夠數，一直都唔肯起泳池。到《2006至2007年施政報告》，政府先決定起東涌游泳池，2011年完工。起好之前，康文署響2006年夏天搞過「跳出東涌齊暢泳」游泳同樂日，安排埋旅遊巴，送東涌居民來回青衣泳池，以解東涌居民無水游之苦。

設施
--

* 主池
* 習泳池
* 戲水池
* 嬉水池
* 974個座位觀眾看台
* 電子計分板
* 家庭更衣室

青衣泳池同好多香港公眾泳池一樣，係預咗位有間餐廳，家下青衣泳池餐廳係新生餐廳，係新生精神康復會打理。泳池餐廳開初曾經公開招標，搵人頂來做，後尾區域市政總署檢討過﹐自動飲品售賣機或者小食亭都夠晒﹐加上附近有好多食肆﹐所以就索性將地方改做多用途活動室，搞訓練班講座、或者畀學校搞水運會嗰陣做指揮中心。最尾，呢處又改餐做餐廳，畀新生精神康復會，精神病康復者學員做餐飲，等佢吔可以重投社會。

開放時間
----

* 第一節：上晝6:30至中午12:00
* 第二節：下晝1:00時至6:30
* 第三節：晚上7:30至10:00

（暫停開放時段：中午12:00至下晝1:00；下晝6:30至7:30）

附近公共設施
------

青衣泳池交涌好方便，因為隔籬就係地鐵到機鐵青衣站，兼巴士總站同小巴站，穿過青衣城就到。青衣泳池同其他康樂設施係連成一氣。除咗隔籬青衣海濱公園同青衣運動場兼球場，過馬路重有青衣公園同青衣綜合大樓裏面嘅青衣體育館。

大清潔日
----

逢禮拜四（如果大清潔日係公眾假期，游泳池會照常開放，而大清潔日會改喺嗰個禮拜嘅禮拜二進行）

參考
--

1. ↑  葵青區議會 (2005年). 《[ 葵青—舊貌新顏·傳承與突破]增訂版》. 香港: 葵青區議會. pp. 74頁. `{{cite book}}`: External link in ``|title=`` (help)
2. ↑  〈葵青區議會康樂及文化委員會第三次會議記錄（二零零五／零六）〉. 原著喺2007年9月27號歸檔. 喺2007年7月7號搵到.
3. ↑  〈葵青區議會康樂及文化委員會第一次會議記錄（二零零六／零七）〉. 原著喺2007年9月29號歸檔. 喺2007年7月7號搵到.
4. ↑  東涌泳池2011年竣工 互聯網檔案館嘅歸檔，歸檔日期2007年9月30號，.，香港政府新聞網，2006年7月5號
5. ↑  康文署辦東涌游泳同樂日 互聯網檔案館嘅歸檔，歸檔日期2007年9月30號，.，香港政府新聞網，2006年7月21號
6. ↑  區署僅按環境需求轉變 更改屬下泳池餐廳用途，《成報》，1999年6月20號
7. ↑  衛生福利及食物局局長巡視葵青區，政府新聞署，2006年8月4號

出面網頁
----

* 康樂及文化事務署－青衣游泳池

| * 睇
* 傾
* 改
香港公眾泳池 |
| --- |
| 香港島 | 
* 包玉剛游泳池
* 堅尼地城游泳池\*
* 中山紀念公園游泳池\*
* 灣仔游泳池\*
* 摩理臣山游泳池\*
* 柴灣游泳池
* 小西灣游泳池\*
* 維多利亞公園游泳池\*
* 港島東游泳池\*

 |
| 九龍 | 
* 荔枝角公園游泳池\*
* 李鄭屋游泳池
* 深水埗公園游泳池\*
* 九龍公園游泳池\*
* 大角咀游泳池\*
* 大環山游泳池
* 何文田游泳池\*
* 九龍仔游泳池
* 摩士公園游泳池#\*
* 斧山道游泳池\*
* 佐敦谷游泳池
* 觀塘游泳池\*
* 藍田游泳池\*

 |
| 新界 | 
* 粉嶺游泳池\*
* 上水游泳池
* 大埔游泳池
* 顯田游泳池\*
* 馬鞍山游泳池
* 沙田賽馬會游泳池\*
* 西貢游泳池
* 將軍澳游泳池\*
* 賽馬會仁愛堂游泳池
* 屯門游泳池\*
* 屯門西北游泳池\*
* 天水圍游泳池
* 屏山天水圍游泳池\*
* 元朗游泳池\*
* 城門谷游泳池\*
* 荃景圍胡忠游泳池
* 葵盛游泳池
* 北葵涌賽馬會游泳池
* 青衣游泳池
* 梅窩游泳池
* 東涌游泳池\*
* 青衣西南游泳池\*

 |
| \* 有暖水池 # 計劃起/未用得 |
氣炸鍋
**氣炸鍋**（英文：**Air fryer**），又叫**空氣炸鍋**，係一種電子煮食架生，用空氣代替原本用嚟炸嘢食嘅熱油，喺密封嘅鍋裏頭，加熱流動嘅空氣，令到嘢食變熟；同時熱氣亦吹走食物表層嘅水分，令食材唔使滾油亦能夠達到近似油炸嘅效果。

歷史
--

原始專利由Turbochef Technologies響2005年申請，主要針對大型連鎖酒店同飲食店。2010年，荷蘭品牌飛利浦響柏林國際消費電子展（英文：Internationale Funkausstellung）（IFA）上推出新型廚房用具Airfryer。佢係用攞到專利嘅Rapid Air技術開發嘅。

原理
--

氣炸鍋嘅原理係將鍋裏面嘅空氣快速加熱，同時啟動大功率風扇令到已經加熱到高溫嘅空氣急速循環轉動起嚟形成對流嘅熱流，利用鍋裏面特殊嘅紋路全方位接觸食材表面，熱空氣快速對流帶動食材通過加熱產生嘅水分，形成類似俾油炸過嘅表皮，達到油炸嘅效果同口感。

優點
--

* 加熱快
* 口感似油炸
* 食材加熱均勻
* 能夠處理多種食材
* 比用油炸安全
* 比用油炸產生較少致癌物（丙烯酰胺）

缺點
--

* 容量細
* 難清洗
* 耗電量高
* 有啲類型嘅氣炸鍋睇唔到煮緊嘢食嗰陣裏面嘅情況

參考
--

1. ↑  "Are Air Fryers Worth It?". *Wired* (美國英文). ISSN 1059-1028. 喺2021-01-19搵到.
2. ↑  空氣炸鍋真的好用嗎？
3. ↑  "Air Fryer patent page on Google Scholar". *patents.google.com/patent/WO2006099394A1/en*. 原先內容歸檔喺2019-04-24. 喺26 January 2019搵到.
4. ↑  "History of the Air Fryer". *www.exnovate.org/airfryer*. 原先內容歸檔喺2019-12-16. 喺26 January 2019搵到.
5. ↑  喜歡吃油炸食品？
啟德大道公園
**啟德大道公園**，香港公園之一，喺九龍，近啟德站，舊時啟德機場原址東北角，英文則定名Kai Tak Avenue Park。同啟德車站廣場相連，與住宅樓宇、商業大廈相雜。二〇二一年十二月七日開張，歸康樂及文化事務署管。行政上歸入九龍城區。

公園奇形怪狀，唔係一笪地咁，個款似曲咗廿字形咁，成三條主軸。

一軸東北與西南，地底收埋港鐵屯馬綫，近啟德站一段。東北接沐縉街，西南接啟德車站廣場。

二軸東與西，大段貼住沐翠街，西端一小段駁返去啟德車站廣場。

三軸呈弧曲，西北彎向東再彎西南，橫過一軸二軸，主要設施都喺上面。西北端貼住協調道，南端貼沐安街。同一軸相交之處，叫花花廣場。軸二軸之間，叫中央草坪，南端有遊樂場，設籃球場。廁所連育嬰室，喺南北兩端。健身站則零星散佈整軸。辦事處設喺南端，地址沐安街十六號。

軸之間夾住商住之區。東夾住啟晴邨、晴朗商場。東南夾住德朗邨。西南夾住煥然壹居同啟朗苑。其餘南同西，夾住未來幾棟商業樓宇，重起緊。

攷
-

1. 1 2  〈啟德車站廣場一期及啟德大道公園明日啟用〉.
2. ↑  "Phase I of Kai Tak Station Square and Kai Tak Avenue Park to open tomorrow".

座標: 22°19′56″N 114°12′08″E﻿ / ﻿22.33211°N 114.20226°E﻿ / 22.33211; 114.20226
**啓思中學**（**Creative Secondary School**，簡稱**CSS**、**啓思**或**啓中**）係香港一間直資中學，亦係一間同時教香港新高中課程同國際文憑課程中學項目同預科項目（IB Middle Years Programme & IB Diploma）嘅國際文憑世界學校（國際文憑學校編號：003069）。

學校位於將軍澳蓬萊路3號，喺清水灣半島隔籬，2006年創校，2009年2月被錄取做國際文憑世界學校。全體師生人數約八百人，無宗教信仰。創校校長係張紹銘，現任校長係Anthony Adames。

佢嘅聯繫小學係啓思小學。

校舍
--

啟思中學嘅校舍總體分做三個部份，分別係A座、B座同C座。

**A座**最近學校門口，方便接待賓客，主要係禮堂及校務處。

**B座**主要係科學實驗室及食物科技中心，以及喺一樓嘅教員休息室。

**C座**主要係課室、紡織科技中心、音樂室、電腦室、設計同科技中心同圖書館。

校訓
--

"Through this place we thrive, we serve and find our place in the world."'

學社
--

啟思中學推行學社制，佢六個社分別係紫荊（Bauhinia）、紅棉（Bombax）、黃槐（Cassia）、鳳凰（Delonix）、藍楹（Jacaranda）同龍柏（Juniper）。

校歌
--

為紀念十週年校慶，校歌係由2014-2015俢讀IBDP嘅F6學生作曲以及填詞。

榮譽
--

啟思中學連續三年獲得LEAD Creativity Award Overall Champion（Lead = Learning through Engineering, Art and Design）。

對外交通
----

* 巴士
	+ 九巴 98D（特別班次）、98S
	+ 新巴 796C、796X
* 小巴
	+ 109M

參考
--

1. ↑
2. ↑  〈存档副本〉. 原著喺2009年9月6號歸檔. 喺2009年9月1號搵到.

睇埋
--

* 啟思小學

出面網頁
----

* 啟思中學首頁
* 啟思中學教師列表
* 啟思中學地圖
*「問題娛樂圈，好過打八圈！」*

**問題娛樂圈**（*Is that Right*）係一個問題遊戲節目，由2007年1月4號，到2月23號完結，逢星期一至五夜晚十點半，響無綫電視翡翠台度播出。呢個節目係由胡諾言同埋江欣燕主持。每一集都會邀請三位響娛樂圈嘅嘉賓參與呢個節目，節目中亦分咗做四大回合，可以俾呢三位嘉賓角力。

四個常規回合
------

### 是非題

三位嘉賓響90秒內答十條（後期係十五條）是非題，要答嗰樣料係堅料定係流料，並做出相應嘅動作。答啱有100分，答錯唔扣分。

### 看圖作料題

三位嘉賓要圈出相同同埋唔同之處，最高500分，最低10分。

其後遊戲玩法係嘉賓睇完片段後，畀出兩個答案，一個係片段入面嘅人物真實會講嘅答案，另一個係如果嘉賓係片段入面嘅人物會講嘅答案，同樣最高500分，最低10分。

### 男女關係題

三位嘉賓要響限時之內填上唔同嘅人物並加解釋，最高500分，最低10分。

### 娛樂鬥大細

主持公佈一位人物，根據三位嘉賓嘅分數去排，最低分嘅講先，每人會有兩次出牌嘅機會，喺牌上寫娛樂圈人物嘅名同埋解釋，最高500分，最低10分。

### 真相大白題

出線嘅嘉賓要抽選十個中嘅一個銀碼做本金，主持就畀一張扭曲咗嘅相嗰位出線者去估，有十次機會，每拎一個題示就扣10%本金，到最後十個提示之後都唔到或者估錯嘅就會出局，最後本金到估啱咗之後先至會揭曉。

C1機會
----

每個回合嘅最高分嗰一位可以參與C1機會，佢可以響十隻碟度揀一個，裏面有正面新聞同埋負面新聞。正面新聞可以加分，但係負面新聞就會扣分。但如果佢可以為負面新聞平反嘅話，就唔使扣分。之後改咗俾嘉賓玩填充題，句子有一個地方係遮住咗，嘉賓要同娛樂跟班傾遮住咗嘅部分係咩字詞，估啱可以加分，估錯就要扣分。
中國東北，紅色係而家東北三省範圍
**中國東北**（粵拼：zung1 gwok3 dung1 bak1）係指中國東北面地方，依家通常指遼寧、吉林、黑龍江三省，即係**東三省**（dung1 saam1 saang2）、**東北三省**（dung1 bak1 saam1 saang2）。

史
-

大明大清時期，中國東北曾經遠至日本海，包埋外滿洲，不過大清中葉被逼同沙俄簽唔平等條約割讓咗大片東北領土。中華民國初期都承繼大清嘅東北三省，但之後畀日軍侵略成立滿洲國，抗戰成功後再將嗰度分爲九省，但未有全面實際就已經落入中共手上，中華人民共和國再恢復返東北三省，但範圍縮細咗。

| * 睇
* 傾
* 改
中國東北 |
| --- |
| 吉林 | 遼源 · 白山 · 白城 · 松原 · 四平 · 延邊 · 吉林 · 長春 · 通化 |
| 遼寧 | 大連 · 丹東 · 遼陽 · 本溪 · 瀋陽 · 鞍山 · 營口 · 錦州 · 朝陽 · 鐵嶺 · 盤錦 · 撫順 · 阜新 · 葫蘆島 |
| 黑龍江 | 大興安嶺 · 大慶 · 牡丹江 · 雙鴨山 · 綏化 · 佳木斯 · 鷄西 · 七臺河 · 伊春 · 齊齊哈爾 · 哈爾濱 · 鶴崗 · 黑河 |

| * 睇
* 傾
* 改
中國地理大區 |
| --- |
| 中國東北  · 華北  · 華東  · 中國中南  · 中國西北  · 中國西南 |

|  |  |
| --- | --- |
| 權威控制 | 
* NKC: ge1087328

 |


|  |  |
| --- | --- |
| Stub icon | 呢篇中國地理文係楔位文。歡迎幫維基百科擴寫佢。睇 • 論 • 改 • 歷 |
**新義安**，俗稱「老新」，係香港三合會組織，由向前喺1919年成立。1980年代，社團會員人數達到20萬；1990年代開始，唔少成員去咗中國大陸發展。而家仲係香港其中一個最大嘅黑幫，成員估計大約有25,000人。除咗香港之外，新義安亦都活躍喺英國、新西蘭、東南亞等，同埋中國廣東省。

背景
--

「義安」係潮汕嘅古稱，潮州府古代有段時間叫做義安郡，聽講早喺1866年（清朝同治五年）廣東嘅潮州人成立「**萬安社**」，原本係互助性質嘅同鄉會組織。1919年，社團內部分裂，部分成員自組「**義安社**」；到咗1921年，義安成員以「**義安工商總會**」嘅名義向香港華民政務司署註冊，之後向前逐漸成為領袖。

發展
--

1947年因為呢個會涉及三合會活動而被取消咗社團註冊，擁有中國國民黨軍銜嘅龍頭大佬向前，將組織改名做**新安公司**同分支「**永安公司**」，俗稱叫「**新義安**」。 

1953年，新義安龍頭向前畀港英政府遞解出境到台灣。由佢個仔向華炎執掌新義安。

1956年警方大舉掃蕩幫會，新義安出現咗敬義、義群、大好彩等分支，之後經新向氏龍頭大手改革，確立幫會領袖世襲制，由向氏代代相傳。發展到1980年代，組織結構相當完善，設有「五虎」、「十傑」，又喺各主要地區設有坐館。

1980年4月1號，香港《華僑日報》披露：1980年3月29號開始，警方大舉掃蕩新義安，有50幾個坐館、紅棍、白紙扇等成員被捕，成為1956年以嚟最大嘅一次「反黑」行動，又繳獲一批現代化武器同黑幫文件。1994年1月8號，香港警方再次發動龐大嘅「掃黑」行動，拘捕新義安14個高層，警方一度估計新義安已發展到8至10萬會員，同和勝和仲有十四K號稱全港三大黑幫組織。

業務
--

新義安組織鮮明，以向氏家族馬首是瞻，奉向氏為「龍頭」，社團以潮汕人為核心，深圳力量以陳氏為核心，已經企業化。喺香港設有「五虎」、「十傑」，又喺各地區設一個話事坐館。當中以袁貴安（尖東白虎）最舉足輕重。新義安喺香港嘅活動區域囊括香港島、九龍、新界同離島，犯罪手法有勒索、收保護費、販賣毒品、高利貸、開設色情場所、非法賭場、走私等。同時又經營企業，例如電影製作公司、金融投資公司同酒樓等。所有成員都有編碼。向前家族主導香港嘅電影業，出身江湖家族嘅向氏可謂喺娛樂圈、電影界舉足輕重，向前家族成員亦有唔少喺商界立足。

事件
--

### 成員裸體拍片招供

2021年7月25號，自稱係九龍城新義安馬仔，綽號「阿鬼」嘅王鍵泓，同另一個同黨合謀打劫長沙灣一個地下賭檔，結果畀對方識穿，「阿鬼」被逼剝光豬攞住自己嘅身份證拍片招供。段片之後畀人擺咗上網廣泛流傳，引起社會哄動，亦都引起警方嘅注意。之後警方主動調查，又搵到當事人「阿鬼」，不過佢冇供認計劃打劫賭檔同被逼裸體拍片嘅事，只係承認去過非法賭檔賭錢，畀警方以非法賭博罪名拘捕。另外，警方又拉咗屬於另一黑幫組織「水房」嘅非法賭檔負責人「肥發」。

參考
--

1. ↑  Davies, Anthony (1995-08-25). "Deadlink". Asia Week. 原著喺2006-01-27歸檔. 喺2006-01-27搵到.
2. ↑  "Triads". *Illuminated Lantern*. 原著喺2012-02-04歸檔. 喺2006-01-27搵到.
3. ↑  "Global Crime: International and Regional Co-operation Among Governments and Gangs Alike". *Transnational Communities Programme*. 原著喺2012-09-02歸檔. 喺2006-01-27搵到.
4. ↑  Deadlink 互聯網檔案館嘅歸檔，歸檔日期2006-06-27.
5. ↑  〈黑幫制度拳頭是選票 選舉年廝殺頻頻〉. 《《[[香港蘋果日報|蘋果日報]]》》. 2011年10月17號. 原著喺2012年1月19號歸檔. 喺2012-03-26搵到.
6. ↑  凌逸德 (2021-07-26). 〈疑黑吃黑打劫非法賭場被擒　黑幫男被「剝光豬」拍片〉. 《香港01》. 喺2021-07-27搵到.
7. ↑  曾海帆、翁鈺輝 (2021-07-27). 〈黑幫男被「剝光豬」拍片事件　警方搵到事主 拘捕賭檔負責人〉. 《香港01》. 喺2021-07-27搵到.

| * 睇
* 傾
* 改
香港主要三合會社團 |
| --- |
| 和字頭派系（老派） | 
和安樂（／水房） – 和勇義 – 和義祥 – 和安祥 – 和正樂 – 和群樂 – 和群義 – 和群英 – 合群英 – 和共樂 – 和利群 – 和勝和 – 和利和 – 和洪勝 – 和全勝 – 和勝義 – 和勝堂 – 和一平 – 和二平 – 和友和 – 和禾黃 – 和合圖（／和合桃／硬殼） – 和九指 – 和義堂 – 和利廬
 |
| 潮州、鶴佬派系 | 福義興、新義安、義勝堂、潮聯義、潮光社、三聖社、中秋月、大好彩、忠信堂、海陸豐互助社、敬義、義群 |
| 四大 | 聯公樂（／單耳／單義）、馬交仔、同新和、同群英、同樂、聯英社、聯順堂 |
| 新字頭派系 | 新興社、新港堂 |
| 同字頭派系 | 同群英、同新和、同福堂 |
| 東字頭派系 | 東聯社、東英義、東公社、東安堂、東英社、東安、東安和、東福和、東群社、東群英、東義軒 |
| 聯字頭派系 | 聯英社、聯公樂、聯勝義、聯勝英、聯飛英、聯鴻英、聯桃英 |
| 廣字頭派系 | 廣聯勝（／廣聯盛）、廣盛、廣洪（／廣雄）、廣聲堂 |
| 其他主要組織 | 十四K |
| 全字頭派系 | 全一志、全義軒、全志和、全合群、全聚英 |
| 睇埋：香港政治 |
**李明蔚**（Sarena Li，1989年7月5號—2021年5月4號）係香港女歌手，曾經係組合小龍鳳嘅成員。2012年嗰陣，啱啱喺歌壇嶄露頭角嘅佢確診患上罕見嘅腺樣囊性癌，亦都係惡性度最高嘅癌之一，之後，李明蔚進行咗4次電療同卅幾次化療，聲帶同鼻腔都受到影響，但係佢仍然冇放棄歌唱事業，醫緊嘅同時亦都繼續唱歌，重喺9月13號發佈佢第一首歌《交換愛情》。2016年，李明蔚病情惡化，腫瘤再次擴大，癌細胞擴散去肺，開刀之後重因為神經發炎搞到面癱，右耳得返3成聽力，後嚟佢重要喺喉嚨開刀，令到佢以後都冇得唱歌，使咗五十幾萬都醫唔好個病。

2021年5月4號下晝5點10分，李明蔚不敵癌症病逝，終年31歲，由一路喺身邊幫佢對抗病情嘅馬浚偉代表李明蔚屋企人喺Facebook宣布死訊。

攷
-

1. ↑  〈【專訪】抗癌歌手李明蔚腫瘤擴散全身 從未放棄：一路都想康復〉. 原著喺2021年6月21號歸檔. 喺2020年3月25號搵到.
2. ↑  李明蔚患癌器官衰竭兼面癱 多得馬浚偉出錢出力救命
3. ↑  李明蔚患癌痛不欲生 曾志偉即幫拖重燃生存希望
4. ↑  〈歌手李明蔚不敵癌魔病逝 終年31歲〉. 原著喺2021年6月18號歸檔. 喺2021年5月4號搵到.

拎
-

* 李明蔚嘅Facebook頁
* 李明蔚嘅Facebook頁Fans-Club專頁
* 李明蔚嘅Instagram頁
搵緊香港區議會選區嘅話，請睇〈**鵝頸 (選區)**〉。
鵝頸街市同鵝頸熟食中心
跑鵝
香港時代廣場
**鵝頸**（**Bowrington**），又按英文繙**寶靈城**，係香港一地，喺香港島上，佢約莫係堅拿道一帶，天樂里同波斯富街之間，摩利臣山之東。今歸入灣仔區。

地理
--

鵝頸之東爲東角，西爲摩利臣山，南爲跑馬地，北爲填海區。皇后大道東以南，視爲跑馬地，北則視爲鵝頸。

史
-

鵝頸喺域多利城之中，四環九約第八約。

鵝頸南面嘅跑馬地，原本係黃坭涌，涌水就北流入海，涌口係種米澤地。涌口對出，係利園山同摩利臣山夾出嘅淺灘地。英人收地兼去水，變成跑馬地，而喺灘地開涌直入域多利海口。而入海之處，係當時真正嘅灣仔，喺東角之西。

到十九世紀五十年代末，當時香港總督寶靈，打算喺涌口一帶起城，而城名以佢命名，叫寶靈城（Bowrington）。因填地之故，要將黃坭涌嘅水，開條涌出海，當時人叫鵝頸涌或者鵝澗，英文叫Bowington Canal。由於水道長而窄，似鵝頸。電車路一段，有橋過涌，所以叫鵝頸橋，橋呢條順理成章叫鵝頸橋。

二十世紀初，有香港八景之一，其一係**鵝澗榕蔭**，就係便鵝澗兩岸同利園山嘅榕樹。

後尾涌成暗渠，渠上有堅拿道天橋。

公共設施
----

市政局喺鵝頸設街市，名鵝頸街市。另有棟鵝頸熟食中心。二千年時歸食物環境衞生署管。
**千年蟲騙案**係響2000年前後響香港發生嘅騙案，騙徒利用公眾對科技嘅無知嚟行騙。

背景
--

2000年前後，全球關注千年蟲問題，當中嘅「蟲」（bug）只係電腦軟件由隱藏數值引起嘅失誤，只會影響電腦軟件嘅運作，對人體無害，但係騙徒就將佢講成一種真實嘅害蟲，誘騙對千年蟲問題一知半解嘅人購買，令佢哋以為千年蟲係一種類似瘟疫、傳染病等等嘅病毒，感染咗嘅人類可能會死，推銷「可以殺死千年蟲」嘅殺蟲劑 。好多時，騙徒會話貨品可以高價轉手，賺取差價。

變種
--

另一種千年蟲騙案入面，騙徒扮信用咭公司職員，打電話畀受害人，話要報上信用咭號碼嚟核實，信用咭先至可以過渡2000年。最後，騙徒會響未經同意之下用信用咭資料買嘢。

實例
--

一個婦人以為千年蟲係肚入面生長嘅蟲，被三個騙徒遊說，買入一百粒三百蚊一粒嘅「千年蟲杜蟲藥」，連同現金、手鐲同戒指，俾人呃咗三萬幾  。

類似騙局
----

千年蟲騙案同另一種騙案寶藥黨有唔少相似之處。響千年蟲問題被廣泛關注之前，騙徒都用過科技術語行騙，例如推銷一啲「預防電腦病毒入侵人體」嘅藥物。事實上，所謂嘅「電腦病毒」只係具有破壞力嘅電腦程式。

參考
--

1. ↑  〈2038年千年蟲危機再次出現？〉. 北美華人網. 喺2013-05-26搵到. 『2038蟲』的起因與『千年蟲』相似，都是由軟件編碼中的隱藏數值引起，問題出於32位元或以下的作業系統。
2. ↑  凌浩尋 (1999). 《Y2K千年蟲危機: 對你日常生活的挑戰及早為千年蟲作準備》. 香港: 宣道出版社. ISBN 9789622445666.
3. ↑  周顯 (2011-09-06). 〈思捷性價比 不及佐丹奴〉. 《明報》. 原著喺2013-03-08歸檔. 喺2013-05-26搵到. 以我的智力，頂多是設計出「殺毒軟件」，但是一個12年前的阿婆，怎會明白什麼是軟件？
4. ↑  〈1221：該下注還是走路？〉. 《光明日報》. 2012-11-21. 原著喺2016-03-05歸檔. 喺2013-05-26搵到.
5. ↑  〈過去‧識：千年蟲危機〉. 《商業電台》. 2008-12-31. 原著喺2016-03-05歸檔. 喺2013-05-26搵到.
6. ↑  〈留心今年骗徒十大骗术〉. 原著喺2016-03-05歸檔. 喺2013-05-26搵到.
7. ↑  〈千年蟲有藥可醫，無知婦誤信上當〉. 《深圳特區報》. 1999-04-21.
8. ↑  〈有備無懼千年蟲〉. 喺2013-05-26搵到.
9. ↑  〈買"蟲藥"殺"千年蟲"港老婦被騙三萬多〉. 《福州晚報》. 原著喺2016-03-05歸檔. 喺2013-05-26搵到.

睇埋
--

* 千年蟲
* 寶藥黨
米馬爾·希南
蘇萊曼清真寺
**米馬爾·希南**（土耳其話：**Mimar Sinan**），本名**科查·米馬爾·希南**（奧斯曼土耳其話：**قوجو معمار سنان آغا**）、或者**阿爾基迪特·希南尼**（亞美尼亞話：**Arkitekt Sinani**）（1490年—1588年7月17號）係奧斯曼帝國蘇丹蘇萊曼一世、塞利姆二世同穆拉德三世嘅首席建築師同工程師。佢喺五十年間負責監督同起奧斯曼帝國跑主要建築物。超過三百座建築物都係用佢個名命名，除咗一啲樸素莊嚴嘅建築，好似古蘭經學校。

佢最出名嘅作品係埃迪爾內嘅思利米耶清真寺（Selimiye Mosque），最出名嘅就係伊斯坦堡嘅蘇萊曼清真寺。佢領導一個龐大嘅政府部門，訓練出一啲出名嘅建築師，包括賽德夫哈爾·穆罕默德阿加（Sedefhar Mehmet Ağa），佢係蘇丹艾哈邁德清真寺（Sultan Ahmed Mosque）嘅建築師。佢俾人睇做奧斯曼建築古典時期最偉大嘅建築師，成日同西方同一時代嘅建築師米開朗基羅做比較。米開朗基羅負責設計嘅聖伯多祿大殿同佢高超嘅建築設計技術喺伊斯坦堡並唔陌生，佢同達文西喺1502年收到奧斯曼帝國蘇丹巴耶塞特二世嘅委託，喺金角灣上起橋。

作品
--

作為一個隨軍工程師，希南透過實踐嚟累積經驗，不單只係理論上。依一點似西方文藝復興時期嘅建築師伯魯乃列斯基同米開朗基羅。

喺米馬爾·希南開展建築師生涯個陣，奧斯曼建築依然好務實。建築物純粹將之前嘅建築物複製，剩係跟住基本嘅設計起。依啲建築物就好似一啲碎件揍合一齊，無一個完整嘅概念。建築師要描繪一啲助手同工頭睇得明嘅圖則，避免一啲新奇嘅起野意念。另外，當時嘅建築師喺設計上用過多嘅安全邊際，導致物料同勞工嘅浪費。希南逐漸轉變奧斯曼嘅建築習慣，革新之中改變傳統，達致完美。

參考
--

1. ↑  Oleg Grabar (1985年). Muqarnas: An Annual on Islamic Art and Architecture (英文). BRILL. pp. 第124頁. ISBN 9004076115.
2. ↑  Andrew Petersen (2002年). Dictionary of Islamic Architecture (英文). Routledge. pp. 第259頁. ISBN 0203203879.
3. ↑  Francis Robinson (1998年). The Cambridge illustrated history of the Islamic world (英文). Cambridge University Press. pp. 第277頁. ISBN 0521669936.
4. ↑  Hunt Janin (2005年). The pursuit of learning in the Islamic world, 610-2003 (英文). McFarland. pp. 第119頁. ISBN 0786419547.
5. ↑  Icon Group International, Inc. (2008年). Sultans: Webster’s Quotations, Facts and Phrases (英文). Icon Group International, Inc. pp. 第135頁. ISBN 0546660681.
6. ↑  Veronica De Osa (1982年). Sinan, the Turkish Michelangelo (英文). Vantage Press. ISBN 0533046556.
7. ↑  Sinan: A Great Ottoman Architect and Urban Designer
8. ↑  Giorgio Vasari (1963年). The lives of the painters, sculptors, and architects (英文). Dent. pp. 第122頁.
9. ↑  *A history of Ottoman architecture*‎，第200頁
**小洲便橋**（粵拼：siu2 zau1 bin6 kiu4）係中國廣東廣州地區，連接海珠區東南角嘅小洲同番禺區嘅大學城嘅橋樑，2003年起好。

長度
--

橋長大概325米，闊10.9米，橋面雙向2車道。

史
-

初期未有呢條橋時，小谷圍當地居民出入海珠區時必須要坐船先至到。直到2003年，廣州市人民政府話要開發大學城，先至搞咗呢條橋方便街坊出入海珠區同番禺小谷圍，結果條橋喺嗰年起好咗。

直到2013年，海珠區人民政府話呢條橋嘅結構出現唔同程度生鏽，加上承載能力好多時超負荷運轉而搞出嚴重嘅安全隱患。當年1月8號，海珠區人民政府將呢條橋臨時封閉咗23日嚟搞全面評估，話條橋好崖广ngaa4 jin1，要拆咗佢先得。檢測結果重喺當年3月21號上交咗俾廣州建委，重批准話拆咗條橋，而拆除工作重要同番禺區人民政府、廣州大學城方傾下先至得，計劃喺同年7月拆咗條橋。

2013年7月7號，喺大學城嘅華師、華農同廣工讀書啲學生同騎行發燒友喺條橋附近搞行為藝術嚟抗議，話反對拆小洲便橋。由於建設部門考慮到原嚟嘅規劃冇講到海珠區東南角嘅小洲到大學城西南地區搞條橋出嚟，加上整條橋會影響航道，聽咗大學城啲街坊同讀書啲學生意見之後，决定喺小洲便橋隔籬起條新橋，但最後一直冇下文。後嚟政府為咗慳錢同縮短工期，重解決小洲村同大學城啲街坊、學生啲出行問題，建設單位經過綜合海事同港務等單位意見，最後向市政府改變計劃，將小洲便橋搞維修加固。

2014年2月28號夜半時分開始，條橋正式封閉搞大修，直到2014年8月21號重新開放。

註
-

1. 1 2  小洲便桥确定拆除 互聯網檔案館嘅歸檔，歸檔日期2020年3月16號，. 南方日報 （2013-05-15）
2. 1 2  小洲便桥拆后怎么办？ 互聯網檔案館嘅歸檔，歸檔日期2015年1月13號，. 信息时报 （2013年7月8日 - A11版）
3. ↑  小洲便桥终于要动工 新浪 （2014-02-26）
4. ↑  小洲便桥周五起围蔽[*失咗效嘅鏈*] 網易 （2014-02-25）
5. ↑  小洲便桥明日通车 互聯網檔案館嘅歸檔，歸檔日期2020-07-19. 南都网 （2014-08-20）

| * 睇
* 傾
* 改
廣州大學城主要道路 |
| --- |
| 環線 | 大學城內環路 – 大學城中環路 – 大學城外環路 |
| 放射線 | 中大路 – 廣外路 – 廣中醫路 – 廣藥路 – 華工路 – 廣工路 – 國醫路 – 華師路 – 星海路 – 廣大路 – 廣美路 |
| 其它主要道路 | 康陵路 – 檔案館路 – 星光下道 – 環湖路 – 科普路 |
| 隧道 | 崙頭-生物島-大學城隧道 – 洛溪島隧道\* – 新造隧道\* |
| 快速路 | S105 – 新化快速路\* |
| 橋 | 小洲便橋 |
| 註：**\***係起緊或規劃緊嘅路 |
**雷耶斯**（西班牙文：**José Antonio Reyes**，1983年9月1號—2019年6月1號）係西班牙一名足球員，喺Utrera（英文：Utrera）出世，踢過阿仙奴、皇家馬德里、馬德里體育會、西維爾足球會、埃斯特雷馬杜拉。

佢原本喺西班牙甲組足球聯賽中型班西維爾踢波，2004年突然畀英格蘭超級足球聯賽球會阿仙奴以高達2,000萬英鎊轉會費收購咗。嗰陣時唔少評論都質疑阿仙奴嘅收購，因為雷耶斯嗰陣時喺西維爾嘅表現唔算突出。事實上雷耶斯喺踢阿仙奴嘅第一場就入咗個烏龍波，之後又成日公開話適應唔到英國嘅環境。最後阿仙奴喺2006-07年球季將雷耶斯借咗去西甲豪門皇家馬德里。

喺皇家馬德里嗰一年，雷耶斯不斷受到傷患困擾，加上要改踢唔係幾擅長嘅右中場位置，限制咗雷耶斯嘅發揮，亦令佢始終踢唔返以前喺西甲時嘅表現。不過佢喺聯賽最後一個星期嘅賽事贏返球迷的歡心，因為佢喺下半場後備上陣，重梅開二度，令球隊反勝對手，幫皇馬喺最後一個星期以同分但係好啲嘅對賽成績贏咗巴塞隆拿，攞返失落咗四年嘅聯賽冠軍。賽季完咗之後，佢冇返返英國，重加盟咗都喺馬德里市嘅馬德里體育會。

2008/09賽季，雷耶斯畀人借咗去葡萄牙嘅賓菲加。2012年，雷耶斯返去西維爾踢。其後先後轉投愛斯賓奴、科爾多瓦、新疆天山雪豹同埋埃斯特雷馬杜拉。

雷耶斯喺2019年6月1號車禍喪生，終年35歲。



|  |  |
| --- | --- |
|  | 呢篇係足球員楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同西班牙人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**秋葵** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 錦葵目 Malvales |
|
|
|
|
|
|
|
|
| 科 | 錦葵科 Malvaceae |
|
|
|
|
|
| 屬 | 秋葵屬 *Abelmoschus* |
|
|
|
|
|
|
|
| 種 | **秋葵 *A. esculentus*** |
|

 |
|
| 二元學名 |
| ***Abelmoschus esculentus***(L.) Moench |
|
|
|
| 平均地區產量（kg/英）平均地區產量（kg/英） |
|
|
|
|
|
|
|
|
|
|
|

**秋葵**（粵拼：cau1 kwai4；學名：*Abelmoschus esculentus*），又叫**黃秋葵**（wong4 cau1 kwai4）、**咖啡黃葵**（gaa3 fe1 wong4 kwai4），俗名**羊角豆**（joeng4 gok3 dau2）、**潺茄**（saan4 ke2），廣東話叫**毛茄**，係錦葵科秋葵屬嘅一年生草本植物，原產非洲埃塞俄比亞附近同亞洲熱帶地區。

名
-

英文叫**okra**，舊時寫**ochar**。

樣
-

植株一般有2米高。葉10～20cm長嘅掌形分裂品種，有5～7個裂片，個個都有硬毛。花直徑4～8cm，花瓣由白到黃，底有紅或紫斑點，生喺主枝嘅葉杈位。果係長形蒴果品種，一般5～6隻角，先端尖，有毛，入面有好多籽。

用途
--

秋葵嘅果喺煮熟之後，用嚟當菜食，甚至有利咽、通淋、下乳，調經嘅藥用功效，但有胃腸虛寒、消化功能唔好、成日肚疴啲人唔可以食太多。

註
-

1. ↑  秋葵的功效与作用 互聯網檔案館嘅歸檔，歸檔日期2015年10月31號，. 苹果绿
2. ↑  秋葵的营养知识介绍,秋葵的做法详细介绍【图文】 互聯網檔案館嘅歸檔，歸檔日期2015年10月16號，. 天天美食网
**龐林**（粵拼：pong4 lam4；？—？），荊州襄陽人（而家湖北襄陽），係三國中蜀漢謀士龐統嘅細佬，原本係蜀漢嘅官員，後來主家變成曹魏。

章武二年（222年）農曆正月，蜀吳關係由於東吳奪荊州、殺關羽而變差，劉備要對東吳用兵報仇，任命黃權做鎮北將軍，喺長江北岸防範曹魏。當時龐林作爲蜀漢嘅荊州治中從事，參加入黃權嘅軍隊去隨軍。當年農曆六月，蜀漢征吳輸咗，劉備撤退，黃權因爲斷咗後路無辦法去會合，唯有向曹魏投降。

曹魏受降黃權軍隊後，當中嘅龐林亦轉跟曹魏，封咗做列侯，最後做官到鉅鹿太守。

龐林嘅老婆係佢同郡鄉里習禎嘅妹。喺曹操征服荊州後，龐林同佢老婆被迫分隔，十幾年來佢老婆獨自湊大佢哋個女。後來龐林投降曹魏後，佢哋一家卒之團聚，魏文帝聽聞咗件事後，話佢老婆賢惠，賜佢哋床帳、衣物，來嘉獎佢嘅義氣貞節。

參攷資料
----

* 陳壽（著）；裴松之（注）. 〈蜀書 — 龐統法正傳：龐統傳〉. 《《三國志》》. 統弟林，以荊州治中從事參鎮北將軍黃權征吳，值軍敗，隨權入魏，魏封列侯，至鉅鹿太守。〈襄陽記曰：林婦，同郡習禎妺。禎事在楊戲輔臣贊。曹公之破荊州，林婦與林分隔，守養弱女十有餘年，後林隨黃權降魏，始復集聚。魏文帝聞而賢之，賜床帳衣服，以顯其義節。〉
**龔照勝**（粵拼：gung1 ziu3 sing3，1955年3月29號—2016年3月18號）係臺灣銀行家，做過臺灣糖業公司董事長同第一任中華民國金融監督管理委員會主任委員。

生平
--

龔照勝生於台東縣關山鎮，屋企八個兄弟姊妹之中排最細。阿爸係一名煙酒零售商，經同業支持下，成為台灣煙酒公賣區配銷處主任。其中姑姑開設藥廠，賣止痛藥，五分珠。

喺國立交通大學海洋運輸學系，取得學士學位。留學美國，1983年取得印第安納大學商學碩士。畢業後返台灣，進入新加坡銀行工作。此後一直喺台灣嘅外商銀行界工作，2000年任瑞士信貸第一波士頓銀行台灣區總裁。

喺2000年總統大選時，支持陳水扁陣營。喺陳水扁政府時期，2001年，以瑞士信貸第一波士頓銀行台灣區總裁身份，組織銀行招商團，跟財政部長顏慶章出訪歐洲，招募歐洲銀行前嚟到台灣投資。因為噉，瑞士信貸第一波士頓銀行受到中華人民共和國嘅政治壓力，喪失喺中國嘅承銷權以及幾個信貸案，龔照勝喺2002年被迫退休。龔照勝控告瑞士信貸，獲得資遣費。喺2002年至2003年間，任東森美洲台顧問。

於2003年，龔照勝出任台灣糖業公司董事長。2004年7月1號任金管會首任主任委員。

2006年，俾當時台灣糖業董事長余政憲告發，檢方起訴龔照勝，認為佢喺台糖公司董事長期間，涉入三項台糖弊案。龔照勝話自己清白，拒絕請辭，俾當時嘅行政院長蘇貞昌將佢停職，撤換其中金管會主委一職，並移送監察院調查。呢三項弊案，分別喺2008年、2009年及2010年獲判無罪。龔照勝喺2009年另外提起行政訴訟，希望撤銷停職命令，但敗訴。此外，喺2006年，經法務部調查，龔照勝喺擔任台糖董事長期間，漏報名下財產，判罰12萬元。喺2008年，龔照勝遭監察院彈劾。

2016年，同友人聚餐時，因心肌梗塞去世，享年61歲。

參考
--

1. ↑  黃巽君 (2005-11-15). 〈台糖清門戶 舉發龔照勝〉. 台灣蘋果日報. 喺2016-03-19搵到.
2. ↑  〈前金管會主委龔照勝 撤銷停職敗訴〉. 《聯合報》. 2009-10-01. 原著喺2009-10-04歸檔. 喺2016-03-20搵到.
3. ↑  〈前金管會主委龔照勝驚傳心肌梗塞去世〉. 民報. 2016-03-19. 原著喺2018-11-03歸檔. 喺2016-03-19搵到.

連出去
---

|
|  |
| 官銜 |
| **中華民國行政院** |
| **首任** | **行政院金融監督管理委員會主任委員首任2004年7月1號－2006年5月11號**
 | 繼任：**呂東英（代理）正任：**施俊吉 |
呢篇文講睇時間嘅鐘。搵緊第二樣意思嘅話，請睇〈**鐘 (搞清楚)**〉。
鐘
火車站嘅鐘
**鐘**亦都叫**時鐘**，係用來計算時間嘅架生。以前唔少鐘都會出聲報吓時，所以就叫做鐘。不過而家好多鐘都唔使報時，齋畀人睇時間。西洋鐘有時有分嘅行針鐘面，14世紀已經有。

史
-

### 古代

原始人單憑風雲色變、太陽光度就可以判斷時間。古埃及發現影子長度會跟著時間改變，所以發明日晷，有陽光就用到。佢哋重發現水流動有固定時間，又發明水鐘。古代中國人亦識得用水計時，名叫銅壺滴漏。

除水流計時法，中國古代民間亦有利用燃香計量法。龍舟報時更香就利用燒香儀器計時，重有鬧鐘作用。龍舟上掛幾條兩面綁著金屬球狀幼線，線下放燃香。每隔一段時間，香就會燒斷一條線，當金屬球跌落盛器，就會發出報時響鬧。燒香時計最早宋代就有記載。用更香來計算時間精度差，但係簡易，極之普及民間。據文獻記載有種香更可燒成晚，甚至一個月。

### 近代

公元1657年，惠更斯發現鐘擺頻率可以計時用，就發明第一個擺鐘。1670年英國人William Clement發明錨形擒縱器。

公元1797年，美國人伊萊·泰利（英文：Eli Terry）獲得一個專利權同鐘有關，佢被後人視為美國鐘錶業始祖。

公元1840年，英國鐘錶匠亞歷山大·貝恩發明電鐘。

公元1946年，美國物理學家伊西多·拉比博士搞清楚原子鐘原理。兩年後，創造世界第一座原子鐘，至今都係第一先進鐘。佢運轉係借助銫、氫原子天然振動而完成，可以準確運轉300年。

18到19世紀，鐘錶製造業逐步實行工業化生產。

20世紀，開始進入石英化時期。

21世紀，根據原子鐘原理而研製、能夠自動對時嘅電波鐘錶技術逐漸成熟。

文化
--

嚮華人社會送鐘就好少見，因為喺中文「送終」唔好意頭。

相關
--

戴晌手腕上面嘅鐘要叫做「手錶」或者「錶」。

可以校來指定時間，提示人夠鐘嘅鐘，叫鬧鐘。

睇埋
--

* 萬年曆
* 秒錶
* 自鳴鐘

| * 睇
* 傾
* 改
機械（gei1 haai6） |
| --- |
| 機械工程 · 電機工程 · 電動機械學 · 機械電子工程 · 機械人學 |
| 重要概念 | 
* 物理概念（力學 · 電磁學 · 熱力學 · 能量同廢熱 · 作功 · 功率）
* 系統
* 機械效益
* 電機
* 功能安全
* 自動化技術
* 永動機

 |  |
| 簡單機械 | 槓桿 · 輪軸（轆同軸） · 轤轆 · 斜面 · 楔 · 螺旋 |
| 構件 | 
* 機件（牙轆 · 凸輪 · 連桿機構）
* 結構件（啤令 · 彈弓 · 機械密封 · 緊固件）
* 感應器（智能）
* 執行器
* 可程式化邏輯

 |
| 渦輪同相關 | 水力渦輪 · 風力渦輪 · 風車 · 蒸汽渦輪 · 發電機 |
| 壓縮機同泵 | 阿基米德螺旋泵 · 注射器 · 液壓頂桿 · 真空泵 |
| 摩打 | 
* 電摩打（感應摩打）
* 噴射引擎
* 熱引擎（外燃機（蒸汽機 · 斯特靈引擎） · 偈（燃氣渦輪發動機 · 往復式））
* 睇埋引擎

 |
| 交通工具 | 
* 汽車
* 單車
* 鐵路同火車
* 船
* 潛水艇
* 航空器同識飛嘅機械（飛機 · 太空船）
* 翼型相關概念（𢃇 · 螺旋槳 · 舵 · 襟翼）

 |
| 鐘 | 擺鐘 · 石英鐘 · 原子鐘 · 計時器 |
| 電子架生 | 電子元件 · 真空膽 · 電晶體 · 二極管 · 電阻器 · 電容器 · 電感器 · 邏輯門 |
| 拉雜相關 | 工程學（結構工程 · 材料科學 · 控制理論） · 有限狀態機 · 工業同工業化 · 機動遊戲 · 電腦科學同 AI · 機械人 · 武器 · Mecha |
| 機械類 |



|  |  |
| --- | --- |
| Stub icon | 呢篇**鐘**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**陳肇始**教授，GBS，JP（Professor **Sophia Chan Siu-chee**，1958年4月16號—），人稱「陳姑娘」，係香港大學護理學院教授，香港政府前食物及衞生局長，廣東潮州人。佢以護士嘅出身掌管食衞局，直到卸任為止一直被外界批評冇專業資格同埋背景。

簡歷
--

陳肇始中學時就讀聖保祿中學。早年先後喺香港同倫敦接受普通科同兒科護理培訓，並從事呢方面嘅臨床工作。佢曾經分別喺曼徹斯特大學同哈佛大學公共衞生學院攻讀教育碩士同公共衞生碩士學位，並喺香港大學完成博士學位。之後佢專注教學、科研同行政管理嘅工作。佢嘅研究同教學工作得到唔同嘅認可，例如英國皇家內科醫學院公共衞生學院頒授院士（榮譽）資格。佢亦曾經喺2005年獲香港大學頒發學院教學獎章，並喺2009年榮獲傑出教學獎。

陳肇始嘅研究領域係公共衞生、煙草成癮治療同保護兒童免受二手煙影響，佢帶領嘅研究團隊獲得香港同海外科研究基金資助，亦喺國際期刊上發表唔少關於護理、控煙同公共衞生嘅論文。佢多次代表大學同食物及衞生局出席國際會議同簽署協議，亦同國內外人士廣泛交流意見，並曾經獲得世界衞生組織邀請，為控煙課題提供指導並統領有關工作。

陳肇始喺2012年11月出任食物及衞生局副局長，參與同負責政策制定同推動。加入政府之前，佢係香港大學護理學教授、護理學院院長同科研總監，亦曾經擔任香港大學李嘉誠醫學院助理院長。

2017年7月1號轉任食物及衞生局局長。2022年7月份任期完咗，重返香港大學做教授。

爭議
--

### 拒絕呼籲公眾出席公眾場合時戴口罩

2020年1月7號，佢喺法院就禁止蒙面規例作出上訴裁決前出席活動時，淨係呼籲市民洗手，就未有提醒市民戴口罩預防武漢肺炎，被問及會唔會呼籲公眾出席公眾場合時戴口罩保護自己，佢就拒絕回答，淨係重申蒙面法同任何公共衞生措施冇牴觸，又話如果病人有需要戴口罩時並無牴觸，醫護人員如果因為工作需要戴口罩，亦都冇牴觸。禁蒙面法講明「因先前已存在嘅醫學或健康理由」而在集結或遊行中使用蒙面物仍屬免責辯護範圍入面。但就惹嚟泛民主派嘅批評，律師黃國桐認為，就算蒙面法生效，响目前衞生情況同埋健康風險下，响公眾場合有預防疾病需要，警方亦唔可以用呢條法例拘捕蒙面示威者。

香港立法會衞生事務委員會成員黃碧雲批評佢唔肯呼籲公眾戴口罩防疫，有所失職，「面對防疫問題，你仲左閃右避，政治立場行先」。

### 對武漢肺炎病毒同埋佢哋變種嘅命名嘅態度

武漢肺炎疫情期間，香港政府將呢種病毒稱呼做「新冠病毒」，避開武漢呢個字，但有部份媒體並無跟從。有傳林鄭月娥要求政府新聞主任唔畀記者以「武漢肺炎」字眼提問，要用返官方字眼，政府聲稱咁做係避免污名化。喺2020年12月，英國發現新嘅病毒變種，當地公共衞生部門命名佢做VUI – 202012/01，但喺陳肇始就喺一場記者會入面，不停咁用『英國病毒』呢個字眼嚟形容呢隻變種。有傳媒質疑，唔明白點解病毒叫做「英國」就可以隨便講，叫「武漢」就係「污名化」。雖然唔少記者聽到，但食衞局之後回應傳媒查詢嘅時候就否認，而且話傳媒有欠公允。

個人生活
----

佢最鍾意食鹵水鵝。

勳銜
--

* 官守太平紳士（2012年11月30號）
* 金紫荊星章（2022年）
* 非官守太平紳士（2022年8月12號）

參考
--

1. 1 2  莊恭南 (2017-12-09). 〈【政壇諸事町】問責班子多「家己冷」 陳肇始自爆最愛鹵水鵝〉. 《香港01》 (香港中文).
2. ↑  忌諱蒙面法　陳肇始拒籲戴罩，2020-01-08，蘋果日報
3. ↑  〈政府曾斥「武肺」字眼污名化 陳肇始今以「英國病毒」稱呼變種病毒 | 立場報道 | 立場新聞〉. 《立場新聞》 (英文). 原先內容歸檔喺2020-12-21. 喺2020-12-22搵到.
4. ↑  〈李八方online︱陳肇始記招屢稱「英國病毒」大肆污名別國 卻禁記者叫「武漢肺炎」 ｜ 蘋果日報〉. 《蘋果日報 (香港)》 (香港中文). 原先內容歸檔喺2020-12-21. 喺2020-12-22搵到.
5. ↑  〈陳肇始提「英國病毒」而非「501Y 病毒株」 被問是否污名化 食衞局：傳媒有欠公允 | 立場報道 | 立場新聞〉. 《立場新聞》 (英文). 原先內容歸檔喺2021-01-09. 喺2020-12-22搵到.
6. ↑  〈第7611號公告 太平紳士條例 (第510章)〉 (PDF) (新聞稿) (繁體中文). 香港政府憲報. 2012年11月30號.
7. ↑  〈二〇二二年授勳及委任太平紳士名單〉 (新聞稿) (繁體中文). 香港政府新聞公報. 2022年7月27號.
8. ↑  〈二〇二二年授勳及委任太平紳士名單　附件一：二〇二二年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2022年7月27號. p. 5.
9. ↑  〈2022年第766號號外公告 太平紳士條例 (第510章)〉 (PDF) (新聞稿) (繁體中文). 香港政府憲報. 2022年8月12號.

出面網頁
----

|  |  |
| --- | --- |
|  | 維基同享有多媒體嘅嘢：**陳肇始** |

* 陳肇始喺Google Knowledge Graph ID嘅資料 改維基數據
* "Sophia Siu Chee CHAN - Research Faculty - People - School of Nursing" (英文). 香港大學護理學院.
**岑村機場**（粵拼：sam4 cyun1 gei1 coeng4）係中國廣東廣州一機場，民國卅四年（1945年）初由日軍強霸民田而起，位置喺天河區岑村嘅岑村新南街一帶。家下佢凈限軍事同警務用途，平時唔對外開放。

史
-

間嘢喺民國卅四年（1945年）初，由日軍強霸民間耕作用地而起。日軍主要整呢間機場嘅目的係保護嗰時嘅天河機場，加上要整蠱兼引走盟軍。日軍喺保護天河機場嗰時，試過用木同鋅鐵合金嚟整咗同外觀差唔多樣嘅堅飛機噉嘅流飛機，等流嘢俾盟軍猛咁炸。

1945年8月15號，因日軍投降，機場亦交畀國民政府空軍嚟用住。1949年10月14號之後畀咗廣州軍區，隨後轉畀廣州空軍嚟做軍用訓練用途。香港部隊航空兵曾經喺1997年試過攞岑村機場做直升機駐防用途。2002年8月28號因廣東省公安廳警務飛行隊成立，機場亦變成直升機訓練基地。

2003年8月1號，廣州軍區空軍部、廣州市委宣傳部、廣州電視台、中國中央電視台一齊整嘅《我愛祖國的藍天——中國空軍女飛行員慶「八一」聯歡演唱會》試過喺呢間機場入面辦過。座落喺湖南益陽嘅花鼓戲藝術團試過喺2010年12月21號晚黑，喺呢間機場嘅大禮堂搞過文藝匯演。

2013年6月22號，廣州國際金融城喺舊時珠江紙廠嚿地皮正式開搞。因爲開搞時，機場重未搬走而影響佢哋嘅軍機航線升降，令金融城地皮一度限制喺120m嘅高度以內。雖然廣州市發改委都有提過呢間機場嘅搬遷方案，但因為工作關係比較複雜同協調難度大而一直冇嗮下文。

註同攷
---

註
1. ↑  珠江紙廠嚿地皮嘅地理位置喺而家科韻路以東；黃埔大道中以南；車陂路以西；臨江大道以北嘅位。

攷

1. ↑  〈广州各地各时期飞机场建设〉. 《南方网》 (簡體中文). 原著喺2006-02-19歸檔. 喺2011-07-04搵到.
2. ↑  〈中国警用航空事业的试验田--广东省公安厅警务飞行队警用直升机的使用〉. 《中国民用航空网》 (簡體中文). 2009-11-20. 原著喺2013-01-01歸檔. 喺2011-07-04搵到.
3. ↑  〈鹰击长空，情动故园〉. 《平安南粤》 (簡體中文). 喺2011-07-04搵到.`{{cite web}}`: CS1 maint: url-status (link)
4. ↑  文/陈明辉、侯慧梅 摄/魏辉 (2003-08-03). 〈空军女飞行员深情庆"八一"(组图)〉. 《羊城晚报》 (簡體中文). 喺2011-07-04搵到.
5. ↑  广东技术师范学院教育技术与传播学院团总支大学生志愿者协会 (2010-12-24). 〈我院志愿者观看广州空军岑村95171部队慰问演出〉. 《广东技术师范学院教育技术与传播学院》 (簡體中文). 原著喺2012-11-29歸檔. 喺2012-01-27搵到.
6. ↑  〈广州国际金融城开建：将广州国际金融城建成立足华南辐射亚太面向世界的金融总部集聚区〉. 《廣州日報》. 廣東外語外貿大學. 2013-06-22. 原著喺2020-03-16歸檔. 喺2018-02-11搵到.
7. ↑  〈广州国际金融城起步区限高120米 超高大楼都叫停〉. 《搜狐》. 2016-12-22.
呢篇文講視覺藝術。搵緊足球賽嘅插花嘅話，請睇〈**插花 (足球)**〉。
加上裝飾嘅插花
**插花**（粵拼：caap3 faa1；英文：**flower bouquet**）係一種視覺藝術，將一啲花材適當噉修剪整理再加上優美嘅擺插設計，表現出花嘅活力同自然美感。

歷史
--

西方風格插花源於古埃及，早喺公元前2500年，埃及人就將睡蓮花插入樽或者碗度做餐枱嘅裝飾，又會作為禮品，或喪禮用品。至於東方風格插花嘅發源地，目前有兩種講法：第一個講法係源於印度，理由係插花首先由佛前供花而興起，佛教源於印度，不過目前未有任何足夠證據證實呢個講法嘅歷史資料；另一個講法係源於中國，理由係佛教喺傳入中國之前，民間已經有切花（古代稱為折枝花）嘅廣泛應用，呢啲係原始插花嘅意念，係插花嘅雛形。

藝術風格
----

東方式插花
東方式插花崇尚自然，講究優美嘅線條同自然姿態，構圖佈局高低錯落、俯仰呼應、疏密聚散、作品清雅流暢，根據植物生長嘅自然形態，有直立、傾斜同下垂等唔同嘅插花形式。

西洋式插花
西洋式插花亦稱為歐式插花，特點係注重花材嘅外形，追求塊面同群體嘅藝術魅力，作品簡潔、大方、凝練，構圖多數以對稱式、均齊式出現，色彩艷麗濃厚，花材種類多，用量大，表現出熱情奔放、雍容華貴、端莊大方嘅風格。西洋插花同中國式插花相比較強調實用同設計理念，一般較能夠融入生活之中，達到日常生活嘅裝飾效果。

花材類型
----

鮮花插花
全部或主要用鮮花進行插製。最有自然花材嘅美態，色彩艷麗、有花嘅香味，充滿真實嘅生命力，有強烈嘅藝術魅力，應用範圍廣泛。缺點係花要有水份養住，唔擺得太耐，成本比較高，唔適宜擺放喺較暗嘅環境之下。

乾花插花
全部或主要用自然乾嘅花或經過加工處理嘅乾燥植物材料進行插製。既能夠保持原有植物嘅自然形態美，又可以隨意染色、組合，插製之後可以長期擺放，方便管理，唔受光線嘅限制，特別適合擺放喺較暗嘅地方。缺點係唔適合長時間喺強光之下暴曬，喺潮濕嘅環境亦冇咁耐用。

人造花插花
用嘅花材係人工仿製嘅各種植物材料，包括絹花、滌綸花等，有仿真性嘅，亦有隨意設計同着色嘅，種類繁多。人造花嘅特點係色彩艷麗、變化豐富、容易造型，容易清潔，可以擺放較長嘅時間。

睇埋
--

* 花卉業（英文：Floristry）
* 花卉裝飾設計（英文：Floral design）
* 花束（英文：bouquet）
* 花樽

參考
--

1. ↑  必備的插花基礎，有哪些是你不知道的嗎？
2. ↑  中國的插花歷史及現狀

| * 睇
* 傾
* 改
視覺藝術（視藝設計原則） |
| --- |
| 整件作品出嚟畀人睇嘅藝術 |
| **畫畫**
* 油畫
* 水彩畫
* 水墨畫
* 炭筆畫
* 粉彩畫
* 濕壁畫
* 數碼繪畫
* 塗鴉
* 版畫
 |
| **其他**
* 雕塑（雕像同浮雕）
* 建築設計
* 陶藝
* 書法
* 插花
* 盆栽
* 摺紙

* 影相（相）
* 拍戲（電影）
* 光藝術
* 組合藝術
* 生成藝術（演算法藝術）
* 沙動畫
 |
| **拉雜相關**
* 色彩理論
* 造型同裝飾藝術
* 3D 投影
* 雅藝術
* 工藝
* 設計（圖像設計）
* 視覺
* 創意
* 靚
 |
唔好同**插水炮**搞亂。
**插水**係個通常用喺足球方面嘅用語，指喺球場上扮嘢，務求呃球證做出有利自己嘅錯誤裁決。球場上最常見嘅「插水」方法，係某球員假扮被對手「侵犯」到跌低，然後詐諦受咗傷而好痛噉捵地，博取球證判罰對方，或者畀己隊踢個罰球。「插水」失敗（即係被球證識穿）嘅後果通常係自己領黃牌。

插水並唔等同「假動作」——後者係啲非犯規技巧，用嚟呃對手，而唔係球證／裁判。

原意
--

插水原意係指跳水運動入面垂直插入水度嘅動作，而插水嘅英文「diving」亦有跳水嘅意思。

引伸
--

喺種種運動競技之中，所用到嘅類似招數，亦叫「插水」，引伸到任何假扮跌低嘅行為。

「插水」一詞亦用於其他場合，例如求財騙徒嘅勒索手段，同埋理念衝突者陷害政敵嘅詭計。

「插水」亦可以指由高位大幅跌落低位嘅意思。

參考
--

1. ↑  〈【世盃補課】足球員為何愛「插水」？〉. *\*CUP* (美國英文). 2018-07-04. 喺2021-10-03搵到.
2. ↑  「插水」跌倒？盧寵茂：膝頭撞到啲嘢
3. ↑  〈人肉撞車黨 亡命插水曝光 - 東方日報〉. *orientaldaily.on.cc*. 喺2021-10-03搵到.
4. ↑  〈港大校委盧寵茂「插水」？網民瘋狂改圖 - 香港經濟日報 - TOPick - 文章 - City〉. *topick.hket.com*. 喺2021-10-03搵到.
5. ↑  吳亦凡被網紅爆料形象插水　盤點圈中曾被醜聞纏身影響事業的藝人

另見
--

* 碰瓷

‏‎
小港新關帝廟
 **小港關帝廟**（粵拼：siu2 gong2 gwaan1 dai3 miu2）
，喺廣州河南小港村嘅尚書祠隔籬，曾經係廣州三大關帝廟之一，供奉「神威遠鎮天尊關帝聖君」。明朝起廟，清朝經重修規模擴大。後經拆毀。2013年，座廟搬去附近嘅橋東村。

舊廟歷史
----

小港關帝廟喺明朝起，又分別喺清康熙八年（1669年）擴建、乾隆十二年（1747年）重修、嘉慶八年（1803年）增修、光緒三年（1877年）重修。清朝嗰時，關帝廟建築群雄偉巍峨，規模宏大，佔咗十幾畝地，有文昌殿、聖親殿同崇聖祠等嘅建築。廟外邊棟塊碑，上面有嘉慶十年（1805年）寫嘅「增修關帝古廟碑記」。民國時期，關帝廟做咗小學（雲桂大街小學前身），後嚟拆埋。

爾座廟係廣州三大關帝廟之一（另外兩個係禺山關帝廟、越秀山武帝廟），以前小港關帝廟搞關帝誕，河南各個鄉嘅龍船都扒嚟爾座廟道。爾座廟重搞「勝燈會」，會友要畀一緡，拜完關帝之後可以攞紅燈籠、燒肉、包返屋架，將燈籠掛響門口，攞個好意頭。

清末民初嗰時，小港關帝廟酬神演戲，廣州對聯高手何淡如題寫戲棚聯：

>  滚滚江山祗為大花面爭權國老無能終散局  
> 紛紛世界怎得正武生掌印姦臣盡滅始收科 
> 
>

新廟
--

2013年，有政府嘅支持，關帝廟喺橋東村鴨墩街嘅橋東排灌站（俗稱馬涌閘房，喺原址嘅東邊）起返，搞埋遷廟儀式，由小港父老請返關帝入新廟。新廟靠涌邊，規模好細。2015年，新廟正式竣工，香火鼎盛。

攷
-

1. 1 2 3 4 5 6  聯星小港龍船會, 編 (2014). 《原址關帝廟和現址關帝廟》. 廣州海珠區鴨墩街.
2. 1 2 3 4  謝蘭生 (1805). 《增修關帝古廟碑記》. 原關帝廟門外.
3. ↑  黃任恆 (2012). 黃佛頤 (編). 《番禺河南小志》. 廣州: 廣東人民出版社. pp. 第320-321頁. ISBN 978-7-218-07096-4.
4. ↑  〈羊城街巷:關帝廟與街巷〉. 《中國廣州發布》. 看看新聞. 2013年11月28號. 原著喺2016年3月4號歸檔. 喺2015年7月29號搵到.
5. ↑  〈幾多關帝廟，孤影留城中〉. 《南方都市報》. 南都網. 2013年12月21號. 喺2015年7月29號搵到.`{{cite web}}`: CS1 maint: url-status (link)
6. ↑  〈何淡如題廣東省廣州河南關帝廟酬神演戲戲棚對聯〉. 博才網. 2013年2月7號. 原著喺2016年3月5號歸檔. 喺2015年7月29號搵到.

| * 睇
* 傾
* 改
廣州河南小港村古蹟 |
| --- |
| 何端恪公祠 · 天山草堂 · 關帝廟 · 是岸庵 · 還石軒 · 康公廟 · 小港橋 · 雲桂發祥坊 · 李仙人墓 |
**人口**（粵拼：jan4 hau2）一般來講係特定一國或一笪地方嘅人數。呢個定義，亦可引伸到生物學上，即係一笪地方，某種生物有幾多。人口嘅多少由好多因素決定，比如死亡率、出生率、婚姻率、離婚率，就連宗族對生育嘅干涉都會影響人口。研究人口嘅有社會學、經濟學、地理學，研究嘅內容好多，比如話人口流動嘅成因。

人口研究上係比較依靠概率，即係話人口研究資料係要取大樣本，然後先至能夠搵出個中嘅大勢。所以有時人口嘅研究成果唔多合個人層面上嘅具體情況。就攞人口流動講，影響人口流動嘅因素係好多樣嘅，對流動嘅呢班人中嘅是但一個來講，佢之所以流動嘅原因可能係獨一無二嘅，當各種因素集合、將呢班人作爲群體研究時，人口流動嘅成因就會變得好模糊。雖然係噉，人口學嘅研究重係要嘅，比如人口流動對市場營銷就好緊要，尤其啲街舖、商場呢類要靠人流搵食嘅行檔，研究分析下人口流動，有利於佢確保到啲潛在顧客。

統計來講，有時唔係用地方來計，而係用某啲共同特徵來計數。統計幾多人嘅調查，叫人口調查、人口統計或者人口普查，對一國嚟講，人口普查往往幾年一次，以固定期限方便研究數據。隨咗點人數之外，亦統計埋人唔同狀況，好似收入、住屋、年紀、屋企等等。人口調查好緊要，佢直接同政策相關，等政府得出數字同趨勢，方便施政規劃。商業機構亦可以從中準備部署。
好多地方嘅救護車都會喺車頭印有「救護車」伊個詞嘅鏡像書寫。
達芬奇嘅《維特魯威人》上面嘅筆記全部都係鏡像文字。
**鏡像書寫**（粵拼：geng3 zoeng6 syu1 se2）就係寫嘢嘅時候唔寫正常寫法，反而將文字寫成鏡像，重連書寫方向都要調轉埋。鏡像書寫寫出來嘅文字，喺塊鏡裡面產生嘅鏡像就會係正常嘅文字。今日好多緊急服務車輛，例如消防車同救護車等，就會喺車頭用鏡像文字寫著「消防車」同「救護車」等，前邊嘅司機通過倒後鏡，就會睇到正常嘅「消防車」同「救護車」等字。

歷史上最出名嘅鏡像書寫人之一係達文西。佢絕大部份嘅手稿都係鏡像書寫，但係點解佢要用鏡像文字寫筆記，就到宜家都眾說紛紜。

一項研究認為，一個人識得寫鏡像文字，好可能係因為佢個腦部處理語言嗰部份嘅運作同其他人嘅大腦唔同，而寫鏡像文字嘅潛力好可能係先天決定嘅。而另一項由北海道大學醫學院進行嘅研究，就認為寫鏡像文字嘅能力係被腦部病變或者損傷激發嘅。

參考
--

1. ↑  Mathewson I. (2004). "Mirror writing ability is genetic and probably transmitted as a sex-linked dominant trait: it is hypothesised that mirror writers have bilateral language centres with a callosal interconnection". *Med Hypotheses*. **62** (5): 733–9. doi:10.1016/j.mehy.2003.12.039. PMID 15082098.
2. ↑

|  |  |
| --- | --- |
| Stub icon | 呢篇**鏡像書寫**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**鏡神經細胞**（英文：**mirror neuron**）係一種特殊嘅神經細胞，專門幫一個人模仿其他人嘅行為同動作。

基礎
--

睇埋：神經細胞
鏡神經細胞係一種特殊嘅神經細胞，專門處理同身體郁動相關嘅資訊；鏡神經細胞喺一個人用自己身體做動作同望其他人做相同動作嗰陣，都會有強嘅活動，而呢種過程對於「自動噉模仿其他人嘅表情」等嘅行為嚟講不可或缺，而鏡神經細胞失靈往往會搞到個人唔識同人溝通。可以睇吓自閉症譜系相關嘅嘢。

鏡神經細胞展現佢哋嘅效果－一隻幼獼猴識模仿一位研究員嘅表情。
鏡神經細胞喺神經科學上得到唔少研究者嘅關注，神經科學家同第啲科學家一樣，會想建立描述佢哋所研究嘅現象嘅數學模型，所以自從廿世紀發現咗鏡神經細胞開始，有唔少神經科學家都想建立能夠描述鏡神經細胞嘅數學模型。有關描述鏡神經細胞嘅數學模型，可以睇吓海伯理論。

睇埋
--

* 頂葉
* 自閉譜系
* 海伯理論
* 打喊露

攷
-

1. ↑  Gallese V; Fadiga L; Fogassi L; Rizzolatti G (1996). "Action recognition in the premotor cortex". *Brain*. 119 (Pt 2): 593–609.
2. ↑  Keysers C; Kohler E; Umilta MA; Nanetti L; Fogassi L; Gallese V (2003). "Audiovisual mirror neurons and action recognition". *Exp Brain Res*. 153 (4): 628–636.
3. ↑  Rizzolatti, G. & Craighero, L. (2004). The mirror-neuron system. *Annu. Rev. Neurosci*. 27, 169-192.
座標: 22°18′21.7″N 114°12′48.4″E﻿ / ﻿22.306028°N 114.213444°E﻿ / 22.306028; 114.213444

啟德郵輪碼頭
 **啟德郵輪碼頭**（粵拼：kai2 dak1 jau4 leon4 maa5 tau4）
（英文：**Kai Tak Cruise Terminal**）係香港一個郵輪碼頭，位於九龍九龍城啟德承豐道33號，即前啟德機場跑道末端。啟德郵輪碼頭屬於《啟德發展計劃》首階段嘅項目之一，建築物同首個泊位喺2010年5月動工，喺2013年3月16號進行業務測試，建築物喺6月1號竣工，喺同月12號試驗開幕；第一個泊位喺7月竣工，第二個泊位喺2014年9月啟用。香港政府期望發展啟德郵輪碼頭可以幫助香港把握亞太區郵輪旅遊業市場增長所帶來嘅機遇，將香港發展成為區內嘅郵輪中心。

設施
--

* 六間餐廳
	+ 酒樓
	+ 港式茶餐廳
	+ 兩間西餐廳
	+ 咖啡室
	+ 香檳酒吧
* 商店
* 天台公園
* 貨幣兌換
* 香港旅遊發展局旅客諮詢中心

建築同設計
-----

郵輪碼頭座落喺前身為啟德國際機場，背靠維多利亞港。由福斯特建築事務所（Foster + Partners）設計嘅三層高大樓性能同外觀兼備，被美國高級時尚雜誌《Departures》形容為「郵輪碼頭當中嘅勞斯萊斯」，更獲得香港綠色建築議會綠建環評（BEAM Plus）新建建築嘅鉑金級認證，碼頭備有寬敞舒適嘅候船區，重有佔地23,000平方米嘅頂層空中花園。碼頭令人屏息嘅維多利亞港景觀，加上完善嘅配套、高效率而舒適嘅乘客設施同服務，碼頭能夠同時容納兩艘超級郵輪同處理八千四百位旅客同一千二百名工作人員，亦能夠停泊世上最大型嘅郵輪，開放式嘅設計同龐大嘅室內空間充滿靈活性，適合喺碼頭裏面舉行各種大型活動。

出面網頁
----

* 啟德郵輪碼頭

參考
--

|  |  |
| --- | --- |
|  | 維基同享有多媒體嘅嘢：**Kai Tak Cruise Terminal** |

1. ↑  預算案:啟德郵輪碼頭明年中啟用 《星島日報》 2012年2月1號

| * 睇
* 傾
* 改
香港出入境管制站 |
| --- |
| 陸路 | 文錦渡管制站（接文錦渡口岸） · 沙頭角管制站（接沙頭角口岸） ·  落馬洲管制站（接皇崗口岸） · 深圳灣管制站 （接深圳灣口岸） · 港珠澳大橋香港口岸（接珠澳口岸） · 香園圍管制站（接蓮塘口岸） | 香港特別行政區區徽 |
| 鐵路 | 羅湖管制站（接羅湖口岸） · 落馬洲支線管制站（接福田口岸） · 紅磡管制站 · 高鐵西九龍管制站 |
| 水路 | 港澳客輪碼頭管制站 · 中國客運碼頭管制站 · 海運大廈郵輪碼頭 · 啟德郵輪碼頭 · 屯門客運碼頭管制站 · 港口管制站 · 內河碼頭管制站（屯門） |
| 民航 | 港澳客輪碼頭管制站 · ~~啟德機場~~（拆咗） · 香港國際機場管制站 |
《**雨飄落在身邊**》（俄文：**Cтороною дождь**）係一隻俄羅斯民歌。

歌詞
--

俄文嘅歌詞：

И-и-э сто-о-о-роно-о-о-ю дождь

стороною дробный дождь

А во поле туман у-у-у-у-а

И-и-э а в поле-э тума-а-ан

а в поле тума-а-нушка-а-а по-

-дымается

И-и-э по-одыма-ается

ой, по чистому по-олюшку-у ра-

-сстила-ается-а

И-и-э ра-а-асстила-ается, ой

дай все красна девица-а сле-

-зно пла-а-акала-а-а

О-о-о-о-о-о-о

И-и-э сле-езно пла-акала-а-а

Ой да мамочка тошно мне-е го-

-лова болит

А-а

А-а-а-а-э

И-и-э го-оло-ова болит

Ай, что болит голо-овушка не

могу-у-у тут быть

И-и-э ай, не мо-огу тут быть, ой

И-и-э про дружка любе-езного не

мо-огу-у-у забыть

И-и-э не мо-о-огу забыть

А мой - ра-азлюби-ил знай, ой

забыл про меня-а-а-а-э

連出去
---

* 雨飄落在身邊嘅歌詞

|  |  |
| --- | --- |
| Stub icon | 呢篇歌嘅文係楔位文。歡迎幫維基百科擴寫佢。睇 • 論 • 改 • 歷 |
東山天皇
**東山天皇**（日文：東山天皇／ひがしやまてんのう Higashiyama Tennō；1675年10月21號—1710年1月16號）係日本第一百一十三代天皇，原名**朝仁**，又叫**皇太子朝仁親王**，幼名**五宮**，響1687年5月6號至到1709年7月27號在位。

佢係靈元天皇第五個仔（前面四個都係家姐），阿媽係典侍松木宗子。

經歷
--

響1687年，靈元天皇傳位畀當時只有八歲嘅皇太子朝仁親王，謐號東山天皇，而靈元天皇就做太上皇，改叫上皇識仁，實施院政。但係因為上皇識仁太過強硬，導致咗江戶幕府加強干涉皇室內政，所以上皇識仁只好讓個實權畀東山天皇。

東山天皇同老豆靈元天皇嘅性格好唔同，靈元天皇好強硬，但係東山天皇就好溫和。所以東山天皇任內同江戶幕府嘅關係好好，江戶幕府都經常送錢畀東山天皇，令到佢有好充足嘅錢去修復皇室陵墓。但就因為佢太溫和，所以響朝廷以外發生咗例如幕府第五代將軍德川綱吉私自發佈生類憐憫令、同埋元祿赤穗事件等等，可以睇得出當時嘅人根本就係當東山天皇冇到（但係佢又冇出聲）。

響1709年，東山天皇讓位畀皇太子慶仁親王（即係中御門天皇），而佢就做上皇，所以又叫**上皇朝仁**。響1710年（即係寶永六年）因為感染天花而死咗，終年三十四歲。

佢死咗之後，由於當時中御門天皇只有七歲，所以佢老豆靈元天皇被逼要「重出江湖」做上皇，叫**上皇識仁**。

用過嘅年號
-----

* 元祿
* 寶永

屋企
--

老婆：幸子女王

* 大仔：一宮（夭折）
* 二仔：二宮（夭折）
* 大女：秋子内親王
* 三仔：壽宮（夭折）
* 四仔：皇太子慶仁親王（即係中御門天皇）
* 五仔：福宮（夭折）
* 六仔：閑院宮直仁親王
* 七仔：公寛法親王
* 八仔：光明定院宮
* 細女：聖祝女王
**提阿非羅**（***Theophilus***）係《聖經》《路加福音》同《使徒行傳》開頭提到嘅收信人。路加寫呢兩封信畀佢，目的係向佢詳細敍述耶穌嘅一生，同一班使徒傳揚耶穌嘅事蹟。路加稱呼提阿非羅做「大人」，係對佢嘅尊稱。有人認為真係有「提阿非羅」呢個人，亦可能係一種寫作手法，係指所有「愛上帝嘅人」，因為呢個名正係希臘文嘅原意。

簡介
--

提阿非羅係出現喺《路加福音》同《使徒行傳》開頭提到嘅神秘人物，呢個人身世不詳，不過可能係贊助呢兩卷書嘅發行人員之一。關於佢嘅身份有唔同講法：一啲學者認為佢係凱撒嘅親屬；另一種講法：佢係一個羅馬官員，因為喺《路加福音》度，路加稱呼佢嘅時候加咗羅馬官員嘅銜頭。全名：Titus Flavius Sabinus，係當時羅馬前任地方行政長官又係後嚟羅馬帝國國王維斯帕先嘅哥哥；亦有學者認為提阿非羅呢個名嘅意思係「愛上帝嘅人」或「上帝所愛嘅人」所以呢卷書嘅對象係指一切相信上帝嘅人。書裏面作者往往避免採用外邦人難以理解嘅猶太術語，例如「拉比」、「和散那」等，可以睇得出呢卷書主要嘅寫作對象係外邦人。

提阿非羅呢個名嘅意思係「上帝所愛嘅人」，喺使徒時代嘅一啲作家都會將佢嘅作品獻畀社會上有名望嘅人，令到使作品容易流傳，所以呢兩卷書可能亦係路加專誠獻畀提阿非羅大人嘅，路加第一次稱呼佢做大人，表示佢係一個高級卓越嘅羅馬軍官，好可能係路加喺腓立比或安提阿引導歸主嘅一個人，藉住所寫嘅福音書，令佢知道更多關於耶穌嘅事，到佢信主之後，路加寫使徒行傳嘅時候，就冇再稱呼佢做大人，覺得佢已經成為咗一位愛主嘅信徒，喺佢嘅地位已經係主內嘅弟兄，呢兩卷書嘅抄版所有費用，可能係佢出錢贊助嘅，幫助當時每間教會都可以各有一本。

參考
--

1. ↑  以斯拉百科網 - 提阿非羅
2. ↑  提阿非羅：愛上帝的人
3. ↑  提阿非羅大人是誰？
**東山賓館**（粵拼：dung1 saan1 ban1 gun2；英文：**DONG SHAN HOTEL**）係中國廣東省廣州市嘅一間三星級賓館。喺越秀區三育路44號。呢間嘢從1951年嗰時，由一間部隊嘅招待所演變成而家嘅賓館。喺呢間酒店開辦之前，廣州神道學校同安息日會廣東衛生療養院就喺呢度搞過。

史
-

東山賓館嘅正門
### 廣州神道學校

喺1915年，呢度曾經辦過廣州神道學校。其中，美南浸信會喺1915~1951年就喺呢頭辦學校，到咗抗日戰爭就搬到澳門繼續辦學，直到1945年先至返到嚟呢度，而間學校喺1951年停辦咗。而協和神學院就1951年搬到呢度繼續辦學到1960年代初先至搬到而家嘅東平北路，文盛莊入面。

### 安息日會廣東衛生療養院

1931年，安息日會廣東衛生療養院就喺呢度開辦。喺間療養院開辦咗2年之後（1933年）又起咗棟3層樓嘅大樓同其它宿舍。直到1951年先至變成而家嘅賓館大樓。

酒店嘅設施
-----

東山賓館入面有422間客房（包括套房）、5間餐廳同5個大大細細嘅會議室。酒店重整咗商務中心、健身中心、大型停車場、美容美髮、沐足棋牌等配套設施喺埋度。客房同會議室入面重可以快速上網。

附近嘅交通
-----

* 巴士：
農林下路站
* 電車：
農林下路站
* 地鐵：
1號綫 6號綫：東山口站

出面網頁
----

* 东山宾馆网站

攷
-

* 东山现存最早西式建筑 见证东山百年城市史
呢篇文講有關電腦上面嘅商餘。搵緊有關數學上嘅商餘嘅運算嘅話，請睇〈**商餘計算**〉。
鐘用12做商數
**商餘**（Modulo），又叫**同餘運算**或者**模數**，係一範涉及整數嘅算術。一般英文係叫「mod」，中文音譯係「模」，廣東讀音係「莫」嚟表示商餘。商餘主要係一套計算餘數嘅計算系統。商餘亦係奧數入面其中一個重要嘅概念。日常生活例子有時鐘，十二小時進制同廿四小時進制都係商餘嘅例子。以現代基本數學嘅概念入手，商餘共餘係一個等價關係。進階嘅商餘學，係抽象代數同埋數論入面嘅，佢係一個喺{\displaystyle \mathbb {Z} /n\mathbb {Z} }入面嘅二元運算，更深入嘅就需要用到抽象代數入面嘅一啲概念。

基本概念同例子
-------

商餘係有關除法嘅數學。其實計算商餘，只係運用緊餘數定理。

### 例一

計算{\displaystyle 12{\text{ mod }}5}。

{\displaystyle 12{\text{ mod }}5}呢條式係指要搵{\displaystyle 12\div 5}得出餘數。利用餘數定理，得知{\displaystyle 12=5\times 2+2}。

因此{\displaystyle 12{\text{ mod }}5=2}

### 例二

假設而家係上晝十點，要揾七十個鐘之後，係過咗幾多日又幾多個鐘，即係要搵{\displaystyle 70{\text{ mod }}24}。利用餘數定理，得知{\displaystyle 70=24\times 2+22}。

因此，{\displaystyle 70{\text{ mod }}24=22}。

因為而家係上晝十點，再加廿二個鐘，就即係{\displaystyle (10+22){\text{ mod }}24=32{\text{ mod }}24=8{\text{ mod }}24}。

所以過咗七十個鐘之後係三日後上晝八點。

特質
--

商餘有一個特質，佢走出嚟嘅答案一定係介乎要除嗰個數同零之間。用數學式表達，就係{\displaystyle a{\text{ mod }}b:=\{r\in \mathbb {Z} :a=bq+r\}}，因為餘數定理講到明{\displaystyle 0\leq r<b}，所以得出{\displaystyle \{r\in \mathbb {Z} :a=bq+r\}=\{0,1,2,3,\dots ,r-1\}}。

### 例一

根據上面嘅例一，任何一個整數{\displaystyle a\in \mathbb {Z} }，將佢{\displaystyle a{\text{ mod }}5}。a就會係0、1、2、3、4其中一個，即係{\displaystyle a\in \{0,1,2,3,4\}}。

電腦商餘
----

好多電腦程式都支援mod嘅計算。

| 語言 | 語法 |
| --- | --- |
| Basic | Mod |
| C | % |
| C++ | % |
| C# | % |
| Google 計數機 | % |
| Java | % |
| JavaScript | % |
| Excel | MOD() |
| Python | % |
| SQL | mod() |
| Visual Basic | MOD |

註
-

1. ↑  商餘係意譯，其實用餘數係比較恰當，但係餘數呢個概念已經用咗，所以就用商餘。
2. ↑  模數係音譯

睇埋
--

* 共餘
* 商餘計算
* 商環
* 商羣

| * 睇
* 傾
* 改
數論 |
| --- |
| 數論分支 | 
* 抽象代數數論
* 分析數論
* Geometric number theory
* Computational number theory
* Transcendental number theory
* Combinatorial number theory
* Arithmetic geometry
* Arithmetic topology
* Arithmetic dynamics

 |
| 數字概念 | 
* 數字
* 自然數
* 質數
* 有理數
* 無理數
* 根數
* Transcendental number
* 質進數
* Arithmetic
* Arithmetic function

 |
| 基本概念 | 
* 最大公因數
* 最小公倍數
* 可除性
* 相對質數
* 商餘及同餘
* 計算逆元素及極高次方

 |
| 基本定理 | 
* 餘數定理
* 輾轉相除法
* 比舒公式
* 歐幾理得推論
* 質數分解
* 商餘計算
* 線性商餘方程
* 孫子定理
* 歐拉定理
* 衛信定理

 |
| 進階數論概念 | 
* 始根
* 商餘平方

 |
| 進階數論理論 | 
* Quadratic forms
* Modular forms
* L-functions
* Diophantine equations
* Diophantine approximation
* 無窮分數
	+ 局部趨向
	+ 局部趨向數列
	+ 無窮分數趨向性
	+ e嘅無窮分數
	+ 循環無窮分數
	+ 兩個平方之和
	+ 科馬兩個平方之和

 |
| 
* List of number theory topics (recreational)

 |
集會人士嘅雨遮
9月28號銅鑼灣嘅集會情況
10月中開始唔少人紮營長期留守
獅子山曾經畀人掛上「我要真普選」長布
代表物黃絲帶
**雨遮革命**（粵拼：jyu5 ze1 gaak3 ming6；英文：**Umbrella Revolution**），亦叫**遮打革命**、**雨傘革命**，或者叫**雨遮運動**、**雨傘運動**（英文：**Umbrella Movement**），係香港2014年一場公民抗命運動，由9月26號開始，市民陸續自發佔據金鐘、旺角、銅鑼灣等等嘅主要商業區靜坐同示威，高峰期有超過廿萬人參加，最主要目標係要求中國全國人民代表大會常務委員會收返佢對2017年香港行政長官選舉嘅框架限制，佔領活動一直去到12月15號先至完，總共79日。

名
-

呢場活動畀世界各地主要傳媒廣泛報道，皆因佢哋留意到集會參加人士用雨遮擋住警方胡椒噴霧，所以就將佢形容做「**雨遮革命**」（英文：**Umbrella Revolution**）。亦有人翻譯做「**遮打革命**」，啱啱好呼應中環遮打道，同時「遮」就係代表雨遮，而「打」就係代表用香港政府做打擊目標。

亦有好多人用返「佔領中環」呢個名，雖然呢場運動已經發展到同佔領中環搞手戴耀廷嘅原定計劃好唔同，亦唔係由「佔中三子」領導。

經過
--

2014年8月31號，中國全國人大常委會宣佈香港政改框架，為特首提名加入好多限制，戴耀廷就決定會啟動佔領中環。

另一方面，9月22號開始，學聯帶頭搞罷課，一大班學生亦響添馬艦政府總部出面集會。26號晚，百幾個學生突破防線入咗政總東翼前地（「公民廣場」），到27號警方一度清場，重拉咗幾個核心人物，搞到越嚟越多人走去政府總部聲援。28號凌晨1點幾，戴耀廷見既然有好多人集會，就索性宣佈佔領中環行動正式開始。有佔中支持者贊成提早佔中，但亦有參加集會嘅學生覺得畀人騎劫咗。

活動有過萬人參加，逼滿晒政府總部附近嘅車路，到挨晚警方開始施放胡椒噴霧同催淚彈。嗰晚開始，活動蔓延到中環東面、銅鑼灣，同對面海嘅旺角，30號晚更加蔓延到尖沙嘴。

10月2號接近半夜，行政長官梁振英話會派政務司司長林鄭月娥安排同學聯代表傾政改。但3號當日，一大班反佔中人士到旺角、尖沙嘴、銅鑼灣嘅集會地方搗亂同傷人，當中旺角引起嘅衝突最大，好多人傷咗，而尖沙嘴更因為集會人士太少而完全失守，挨晚廣東道恢復正常通車。多數集會人士都認為警方無好好保護佢哋和平集會，默許搗亂，學聯更宣佈暫時擱置同林鄭月娥嘅會面以示抗議。

到10月6號，學聯重新同政府討論會面安排，一度落實10號下晝第一次正式會面，但到9號挨晚就輪到林鄭月娥宣佈暫時擱置對話，原因係學聯下晝宣布新一輪不合作運動，而學聯就呼籲市民擴大佔領規模抗議。

到咗10月11號，香港學聯同埋學民思潮向中共總書記兼國家主席習近平發公開信，提出要解決香港三大問題，又批評特首梁振英破壞「中國夢」。

睇埋：七警案
10月13號朝早，警方用收返政府公物做理由，清除金鐘西面嘅路障，集會人士無乜點反抗，昃臣道同部份遮打道路段都通返車。14號警方再用同一理由清理成條金鐘道同埋怡和街西行線，好多條巴士線行返。當晚有示威者一度成功佔領龍和道，但後尾都畀警方喺15號凌晨大舉增援重奪返。另外，嗰時畀警方拉嘅其中一位示威者公民黨成員曾健超，涉嫌從高處向差佬倒不明液體，畀七個差佬拉埋一邊拳打腳踢，無綫電視新聞影到成個過程而斷正。因為無綫新聞播條片時一度畀公司高層剪走晒話班差人拳打腳踢嘅旁白，引起輿論關注，甚至連新聞部自己友都唔妥呢種做法，有幾十個職工聯署表達唔滿意公司高層做法。

10月17號清晨，警方大規模動員清除旺角嘅路障，集會人士無乜點反抗下，旺角大部分路段都通返車。嗰晚警方移後防線。警務處前助理處長黃敦義相信警方考慮人太多，唔適合驅散，為咗避免傷亡，唯有俾佢哋喺彌敦道聚集。

11月25、26號，警方再次到旺角清場。特首梁振英跟住呼籲市民到旺角消費支持商舖，佔領民眾就諗到用「鳩嗚」名義逗留喺旺角嘅行人路週圍行，變相繼續佔領。

12月11號，壹傳媒阿頭黎智英同埋大部分泛民主派立法會議員喺金鐘佔領區靜坐抗議，冇幾耐被捕。12月15號朝早九點半，警方花咗大約三個半鐘頭，清理成個銅鑼灣佔領區。

影響
--

### 雨遮革命期間

* 好多巴士、小巴線停駛或者改道。大部分停駛路線喺10月13到15號期間開返，有啲依然要改道。
* 中西區、灣仔區所有學校一度停課，到10月6號到9號分批復課。
* 佔領區內嘅銀行同其他商舖暫停開舖。
* 原定中華人民共和國國慶晚上嘅放煙花取消。

### 後續影響

2014年雨遮革命期間引發嘅警民衝突一路冇解決到，後來政府嘅處理方法仲令到警察同示威者之間嘅矛盾越嚟越嚴重，成為咗2016年魚蛋革命同2019年香港修例風波嘅導火線。

睇埋
--

* 你哋冇做錯到

參考
--

|  |  |
| --- | --- |
|  | 維基同享有多媒體嘅嘢：**2014 Hong Kong protests** |

1. ↑  Occupy Central: A Hong Kong Protest Evolved From Planned Sit-In To Leaderless Umbrella Movement
2. ↑  Hong Kong’s "Umbrella movement" has become a war of attrition
3. ↑  The Umbrella Movement Belongs to Everyone Who Calls Hong Kong Home
4. ↑  香港專上學生聯會 (28-9-2014). 〈【守住大台　等候學子】〉. `{{cite web}}`: Check date values in: `|date=` (help)
5. ↑  〈【和平佔中】黃之鋒指20萬人佔領交通樞紐創造奇蹟〉. 《蘋果日報》. 2014年10月2日. 原著喺2015年2月18日歸檔. 喺2015年8月30日搵到.（繁體中文）
6. ↑  〈中大民調：120萬港人曾參與佔領運動；過半數市民認為政府應作具體讓步〉. 《破折號》. 2014年12月19日. 原著喺2020年5月23日歸檔. 喺2015年8月30日搵到.（繁體中文）
7. ↑  〈香港觀察：反佔中與佔中的較量〉. 《BBC中文網》. 2014年12月19日.（繁體中文）
8. ↑  〈「反佔中」簽名人數達120萬〉. 《星島日報》. 2014年8月11日. 原著喺2015年2月5號歸檔. 喺2015年8月30號搵到.（繁體中文）
9. ↑  BBC News - Hong Kong: Tear gas and clashes at democracy protest
10. ↑  〈香港學聯及學民思潮向習近平發公開信〉. 《[[BBC]]中文網》. 2014年10月11日.
11. ↑  〈前警官指警方大型部署或有錯誤　相信會有檢討〉. 《[[香港電台]]新聞》. 2014年10月18日.`{{cite news}}`: CS1 maint: url-status (link)
座標: 23°7′2.20″N 113°17′13.15″E﻿ / ﻿23.1172778°N 113.2869861°E﻿ / 23.1172778; 113.2869861

  唔好同**增城東湖公園**搞亂。
東山湖公園嘅正門
**東山湖公園**（粵拼：dung1 saan1 wu4 gung1 jyun2），簡稱**東湖公園**，係廣東省廣州市嘅一間公園，係喺大沙頭東端原名「崩口塘」嘅低地，後尾畀人工改建成東山湖公園，宜家喺東山海印橋東北邊同二沙橋北邊冇幾遠嗰度。

呢間公園喺1958年開始逳手起，1959年5月1號起好兼開放。佢既係前東山區（喺2005年取消咗）入面嘅綜合性文化休息公園，又喺1963年入選咗羊城八景，嗌「**東湖春曉**」。

地理位置
----

呢間公園嘅西邊係東湖路；南邊係珠江；東邊係珠島賓館；北邊係龜崗商業區。

名
-

其實呢間公園出喺古代廣州城嘅北邊——小東園嘅一座山仔，而呢座山仔同流花湖西南邊嘅西山、北邊嘅北山（而家係越秀山）相對應，所以「東山湖」嘅名就係噉嚟。公園簡稱「東湖」係因為對應返舊時藥洲嘅西湖。

敘述
--

呢間公園嘅佔地面積有33.114公頃，不過陸地嘅面積重細個水域面積，其中陸地面積有12.2公頃，而水域面積有20.914公頃咁大。公園入面好似成座山水畫噉，湖入面啲水都好清下。其中湖入面有5個半島同1個孤島響度，每個半島到島之間有九曲橋、五孔橋、拱橋連埋一齊，同有嶺南特色嘅亭、廊、榭、閣、花架形成一體。而花卉方面，呢間公園入面種咗紫荊同柳堤響度，入面有10000幾樖110種唔同嘅喬灌木響度，一到春天就好靚。喺春天同秋天嗰陣，公園重會辦大型花展。

主要嘅景區
-----

* 九曲橋
* 落虹橋
* 五拱橋
* 浪漫花島
* 康樂林
* 東湖廣場（薈江湖）子母皇冠

入面嘅設施
-----

公園入面有舞廳、桌球室、電子遊戲室、老人活動中心、滑冰場、小賣部等娛樂基礎設施，重有釣魚區、撐艇區等遊樂區域；同埋酒樓、酒吧呢啲餐飲區。

附近嘅交通
-----

* 巴士：
東湖路站
* 地鐵：
6號綫：東湖站

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
**東山洋樓**（粵拼：dung1 saan1 joeng4 lau2）係中國廣東省廣州市入面，有嶺南建築同洋樓嘅風格喺埋一齊嘅民宅建築。

歷史
--

1915年，喺美國返咗嚟中國嘅海歸資本主義家——黃葵石，去咗廣州市政府嗰度買咗龜崗嘅1.2萬幾㎡嘅荒地返嚟，佢將啲地剷平咗之後就劃咗龜崗一、二、三、四馬路出嚟，之後一班美國嘅華僑都先後嚟咗嗰度買地起樓。之後無耐，美國華僑楊遠榮同楊延藹兩兄弟一齊將離龜崗冇幾遠嘅江嶺嗰座山仔都剷平埋，搞咗條江嶺東、西兩條街（而家係江嶺東、西路）出嚟。結果嗰時之前嘅鄉下菜地出咗好多帶有歐美風格嘅私家洋樓別墅出嚟。

民國政府時期，嗰時做官啲人就猛咁喺嗰度起別墅同官邸出嚟，搞出咗喺新河浦同龜崗一帶，600幾棟中西合璧嘅紅磚洋樓仔出嚟。而嗰啲洋樓仔就變成而家廣州嘅洋樓仔特色。

風格
--

呢啲建築特色係用紅磚嘅清水外墻、柱式門廊、柚木嘅門窗、庭院仔搞出嘅獨院式花園，喺嗰時嘅廣州，算係比較得意同幾有特色嘅住宅。尤其係新河浦地區，成街嘅西洋式騎樓同早期嘅花園式住宅話成係「東山洋樓」。

睇埋
--

* 西關大屋

出面網頁
----

* 东山洋楼 新快报 （2013年08月05号）
* 东山老洋楼 南方网 （2014-01-08）
* 东山洋楼文化街区详情介绍 花城网

| * 睇
* 傾
* 改
東山五大僑園 |
| --- |
| 春園　　逵園　　隅園　　明園　　簡園 |
| 有關嘅文：東山洋樓 |
座標: 23°7′34.4″N 113°17′42.3″E﻿ / ﻿23.126222°N 113.295083°E﻿ / 23.126222; 113.295083

中華人民共和國 > 廣東省 > 廣州市 > 越秀區 > **東山街道** 
**東山街道**（粵拼：dung1 saan1 gaai1 dou6）係中國廣東省廣州市越秀區轄下嘅一個街道。轄區總面積2.3平方公里，下轄13個社區，常住人口7.44萬人。轄區入邊有基督教東山教堂、東山湖公園等旅遊景點。

東山街道舊名叫**東湖街道**（dung1 wu4 gaai1 dou6），係因爲呢度有東山湖而得名。2005年，東山區廢咗，併入越秀區，但東山作爲廣州城緊要地名，佢消失咗好多廣州人都覺得可惜，所以2009年時有人提議改東湖爲東山，傳承返個地名，而民意調查亦半數贊成，所以喺2010年12月27號，廣州政府正式改東湖街道做東山街道。

參考資料
----

1. 〈東湖街〉. 越秀區地方誌編纂委員會網站. 喺2008-09-04搵到.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| 睇 • 論 • 改 • 歷**越秀區政區** |
| --- |
|  |
| 行政隸屬：中華人民共和國廣東省廣州市　　區政府駐地：北京街道 |
|  |
| **街道：** | 北京街道 | 洪橋街道 | 六榕街道 | 流花街道 | 光塔街道 | 人民街道 | 東山街道 | 農林街道 | 礦泉街道 | 大東街道 | 大塘街道 | 白雲街道 | 珠光街道 | 建設街道 | 華樂街道 | 登峰街道 | 黃花崗街道 | 梅花村街道 |
|  |
| 睇埋：中華人民共和國廣東省鄉級以上政區一覽。 |

 |
座標: 8°33′17″S 125°34′43″E﻿ / ﻿8.55472°S 125.57861°E﻿ / -8.55472; 125.57861

東帝汶國會
**東帝汶國會**，全名**東帝汶國家議會**（達頓文：Parlamentu Nasionál，葡萄牙文：Parlamento Nacional），係東帝汶嘅一院制議會。最近一次嘅國會選舉係2012年，下一屆選舉係2017年。

構成
--

### 法律依據

根據東帝汶憲法嘅規定，「政府應按憲法同法律嘅規定來統治」、「國家機關由共和國總統、國民議會、政府機構同各級法院組成」、「國民議會係東帝汶民主共和國國體嘅組成部分之一，代表全體東帝汶人民，總括立法大權，決策國家施政」，呢啲條文係國民議會嘅法律依據同權力來源。

### 候選資格

東帝汶憲法並冇明確規定國民議會議員嘅候選資格，但由於憲法規定「東帝汶公民有結社自由」同「東帝汶各政黨，應按照佢哋基於直接普選而被授予嘅民意基礎參與政治權力」，喺實際運作度候選人必須係東帝汶政黨嘅一員先至得。

### 產生辦法

東帝汶憲法規定，「國民議會應按照普遍而自由、直接、平等嘅原則，以不記名投票嘅方式，由一人一票選舉產生」，議員人數「唔少於52個，但唔多過65個」，每屆任期「應有五年」。

### 職能權限

按照東帝汶憲法規定，下面嘅權限係由國民議會行使：

* 審查國家預算。「國民議會應就預算系統制定法律」、「國民議會應就國家規劃同預算、決算嘅報告進行審查」、「國民議會應就預算嘅執行情況進行監督」。

評價
--

聯合國開發計劃署（UNDP）讚揚東帝汶國民議會「呢幾年裡面，國民議會喺建設東帝汶民主政治方面取得明顯進展」、「面對各種艱巨挑戰，包括衝突同暴力，國民議會依然係民主嘅堡壘，係為各種討論同建設性批評提供空間同政治包容嘅地方」，同埋喺促進婦女政治參與同提高婦女政治地位方面起到積極作用。

註
-

1. ↑  （英文）東帝汶概況 互聯網檔案館嘅歸檔，歸檔日期2018年1月28號，. 美國中情局：世界概況，2015年11月14號查過
2. ↑  東帝汶憲法，第92條 達頓文版 葡文版 英文版
3. ↑  東帝汶憲法，第2條。
4. ↑  東帝汶憲法，第67條。
5. ↑  東帝汶憲法，第92條。
6. ↑  東帝汶憲法，第43條。
7. ↑  東帝汶憲法，第70條。
8. ↑  東帝汶憲法，第93條第1項。
9. ↑  東帝汶憲法，第93條第2項。
10. ↑  東帝汶憲法，第93條第4項。
11. ↑  東帝汶憲法，第95條2q項。
12. ↑  東帝汶憲法，第95條3d項。
13. ↑  東帝汶憲法，第95條3e項。
14. ↑  Great achievements by the National Parliament, supported by international partners 2003-2015 聯合國開發計劃署，2015年11月14號查過

連出去
---

* 東帝汶國會網頁（達頓文、葡文內容）
唔好同**柴灣**搞亂。
柴灣角工業區
**柴灣角**（Chai Wan Kok）係香港一地，喺荃灣西便。佢原本係海角，家下係荃灣新市鎮一部份，擴大指介乎荃灣市中心同荃灣西約之間一帶，包括山同填地。

史
-

早期文獻，柴灣角有香港鄧氏族人嘅祖墳，名三潭印月。香港市政局出版嘅《香港文物》話，柴灣角出土過新石器時代同埋漢代嘅文物。

英人地圖所示，柴灣角係介乎兩涌之間，一東一西，構成一海灣，至於此灣係咪叫柴灣，而角位係咪喺西涌之處，就唔可考。灣爲涌口灘地。家下翠豐臺，就正正兩涌之間，介乎海同灘之地上。東涌口約爲家下安育路，而西涌口約翠豐臺南角，青山公路處。柴灣角嘅柴灣，係極尋常嘅地名，香港島東北亦有柴灣。可能指浪柴，卽學名紅樹木，但今日已不可考。

一八九八年，英國由大清租新界後，柴灣角亦隨之入香港領域，柴灣角地近荃灣，是爲荃灣之約內。而爲咗方便交涌管治，無耐就開咗青山道，卽家下叫青山公路。青山道九咪處，就係柴灣角。當時呢段青山道，係起喺海上，灣對出嘅。呢段時期唔無村無圍，只有零丁嘅屋，同丁屎咁大嘅田。最近嘅村，東面海邊嘅白田壩，同北面一山之隔嘅涌角。

之後有零星工業發展，亦有人起寮仔住。一九二九年，《香港工商日報》提及有亞細亞煤礦公司辦事處。而一九三三年，柴灣角有寮仔，住有客家人。一九三四年，西面嘅下花山村，有西竹蘭寺，要經柴灣角落山，靠青山道往來。

到咗二十世紀六十年代，此灣對出填海，由灣至大涌道一地，叫柴灣角工業區。東面一涌，導入填地明渠，先至出海，家下明渠已蓋成暗渠，喺柴灣角變電話站東側。西面一涌，因開山，水導入東涌而斷流，導流喺翠豐臺後便。

填地一帶，有柴灣角街，由原柴灣角，直指大涌道。

除咗填地之外，荃景圍山上一帶住宅區，亦歸入柴灣角。以前呢帶係工業區，後尾工業淡出，住宅替代。當中較大有荃威花園，亦有荃灣港安醫院同柴柴灣角天主教小學。元荃古道荃灣入口，亦喺呢帶山上。

|  |  |
| --- | --- |
|  | 維基同享有多媒體嘅嘢：**Chai Wan Kok** |
唔好同**射精管**搞亂。
男人嘅輸精管、睾丸同精索標本
**輸精管**（英文：vas deferens）係男人同雄性動物體內輸送精子嘅管道、男性生殖系統嘅一部份。

解剖
--

連住附睾嘅導管係輸精管
男人有輸精管一對，係由壁厚腔小而富有彈性嘅肌肉組成嘅圓筒狀管，每條長約30至50厘米。輸精管由左右兩邊附睾尾（Tail of epididymis）各自開始，沿睾丸後緣向上升、中間俾精索包住，穿過腹股溝管（英文：Inguinal canal）入去盆腔內，末端同精囊排泄管（Excretory duct of seminal vesicle）匯合成射精管。

輸精管嘅管壁相對嚟講比較硬，所以直接隔住陰囊就好容易掂到佢哋喺精索後內側。

功用
--

輸精管係負責輸送精子嘅管道；佢嘅厚管壁肌肉令蠕動能力增強，當性交時，交感神經尾會釋放大量類似腎上腺髓質令輸精管產生一系列有力嘅收縮，將精子極速送去射精管從而令男人射精。

另外男性絕育（中文：絕育）手術就係將佢兩條輸精管結紮（中文：結紮）並切斷。

疾病
--

如果男人條輸精管阻塞，就會導致無精子症（中文：無精子症），妨礙生育。

其他動物
----

一對大田鱉（中文：桂花負蝽）（Lethocerus patruelis）嘅輸精管（標記vd）
除咗男人，唔少雄性動物都有輸精管，例如大田鱉同埋馬騮。

睇埋
--

|  |  |
| --- | --- |
|  | 維基同享有多媒體嘅嘢：**Vas deferens** |

* 脧
* 輸卵管
* 輸精管結紮術（中文：輸精管結紮術）

參攷
--

1. ↑  Berridge, Michael J. (2008). "Smooth muscle cell calcium activation mechanisms". *The Journal of Physiology*. **586** (21): 5047–5061. doi:10.1113/jphysiol.2008.160440. PMC 2652144. PMID 18787034.
2. ↑  〈無精子症因管道阻塞導致不育〉. 成報. 2018年10月5號. 喺2020年11月17號搵到.
3. ↑  香港海洋公園保育基金. 〈野猴保育計劃〉. 喺2020年11月17號搵到.
**東平東鳳路**（粵拼：dung1 ping4 dung1 fung6 lou6）係中國廣東省廣州市嘅一條一般馬路，喺白雲區嘅東平嗰邊，成條馬路係東西走向。西邊從東鳳西路宋屋街嗰邊開始，一直向東去到東坑街嗰頭。呢條馬路分開咗東、西2條。

概要
--

全長1770米，闊8——11米，雙向2車道。

東平東鳳路嘅兩條道路，起點到終點
----------------

* 東平東鳳西路：從東鳳西路宋屋街嗰邊開始，一直去到東平中路同東平北路嘅交界嗰頭。
* 東平東鳳東路：從東平中路同東平北路嘅交界開始，一直去到東坑街嗰頭。

史
-

其實呢條馬路以前係冇名嘅，而「東鳳路」嘅名係喺2002年嗰陣，廣州市政府要求換新嘅路牌嗰陣先至改咗上去嘅。到咗2005年，由於廣州嗰度同一個區搞出咗至少2條馬路嘅重名問題，所以條馬路改咗名做「東平東鳳路」重一直到而家。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 東鳳西路宋屋街
* 東平北路官中巷
* 集賢北西街
* 東平中路、東平北路
* 東鳳街、東平種興南街
* **白雲大道北**
* 東坑街

特色
--

而家呢條馬路兩邊都係鄉下嘅城中村地區，加上附近重有唔少嘅貨運場同工廠響度。

註
-

1. ↑  2005年度广州市地名命名更名变更（三） 互聯網檔案館嘅歸檔，歸檔日期2015年12月7號，. 广东省民政厅
**馬婷**（粵拼：maa5 ting4；簡化字：**马婷**；1963年—2016年5月31號）係廣東電視台嘅節目主持，北京人，1980年拍過《噩夢醒來是早晨》嘅電影而出名，1981年加入廣東電視台做過《萬紫千紅》、《學講普通話》、《家庭百事通》、《文化生活》、《百事通》、《百花園》、《娛樂傳真》、《萬家燈火》、《醫生話你知》、《週末齊齊樂》、《假日閒情》、《健康人生》、《經濟你我他》、《萬花筒》、《觀眾大廣場》、《相聚珠江》、《搖錢樹》等節目嘅主持，重參加過《暖流》、《花街皇后》、《港客謀殺案》等好多部電影及《三家巷》、《香港恩仇記》、《門怨》同埋《外來媳婦本地郎》、《天各一方》、《新廣州故事》等電視劇角色。1999年攞過廣東電視台優秀節目主持人，2007年攞過中國電視藝術家協會主持人專業委員會頒發嘅2007年度主持人節目優秀論文二等獎，同年重攞埋廣東省文聯、廣東省電視家協會頒發嘅百佳主持人——時代卓越貢獻獎。

馬婷喺2016年5月31號凌晨喺廣州因為患肺癌死咗，終年53歲。

攷
-

* 主持人马婷去世 网友：愿在天堂的你一切都好 北晚新视觉 （2016-06-01）
* 广东电视台主持人马婷去世 曾参演电视剧 新浪 （2016-06-01）
* 广东电视台主持人马婷因癌症去世 廣州日報大洋网 （2016-06-01）
**Scheme**（英文讀音：/ski:m/）程式語言係 Lisp 嘅分支，由 Guy Steele 同 Gerald Sussman 設計，1970年代推出。佢有一個 IEEE 標準，但係實際標準係一套叫 R*ⁿ*RS（Revised*ⁿ* Report on the Algorithmic Language Scheme，有關算法語言 Scheme 嘅第 n 次方修訂報告）嘅文件，常見嘅係跟 R⁵RS 嘅版本，但係最新嘅標準係 R⁷RS small（R⁷RS 小型版）。

R⁵RS 嘅版本非常基本，但係 2007 年推出嘅 R⁶RS 標準將好多以前唔兼容嘅做法都標準化咗；除咗 R*ⁿ*RS 之外，亦都有一個叫做 SRFI（Scheme Requests for Implementation，Scheme 實作要求）嘅標準化過程，目的係將 Scheme 嘅函數庫標準化，SRFI 喺 1998 年開始運作，標準化咗嘅函數庫有啲會入返 R*ⁿ*RS 入面。

Scheme 係 GNU 計劃嘅一隻標準手稿語言，佢哋嘅版本叫做 Guile。

睇埋
--

* Common Lisp

拎
-

* Scheme (程式語言)嘅官方網站 Edit this at Wikidata

攷
-

1. 1 2 3  *Guile Reference Manual* (英文) (第3.0.8版). Free Software Foundation. 2021. 喺2022年10月16號搵到.
2. ↑  "IEEE Standard for the Scheme Programming Language" (IEEE 1178-1990) (英文). 喺2022年10月12號搵到.
3. ↑  Shinn, Alex; Cowan, John; Gleckler, Arthur A. 編 (2013年7月6號). "Revised*⁷* Report on the Algorithmic Language Scheme" (PDF) (英文). 喺2022年10月12號搵到.
4. ↑  "About Scheme Requests for Implementation" (英文). 喺2022年10月12號搵到.
**馬場北大馬路**（葡文：**Avenida Norte do Hipódromo**）係澳門西北區嘅一條主要馬路，東邊係由馬場東大馬路同友誼橋大馬路開始，西邊去到關閘廣場之間。

從呢條路望過去北邊會見到珠海市拱北一帶沿岸景色。

背景
--

二十世紀四、五十年代之後呢度一直係用嚟種菜同木屋區，直到八、九十年代先開始起樓發展。

整治
--

由於關閘邊境大樓係澳門最大嘅陸路邊境站，亦都係西北區嘅重要樞紐馬路，為咗紓緩關閘邊境大樓附近馬路嘅交通壓力，交通事務局早前開展咗關閘廣場馬路整治工程，響2014年4月17號上晝十點開始通車，主要將馬場北大馬路行車天橋下面嘅花圃重新設計同整治，響原有嘅花圃入面開多條行車線繞過上邊行車天橋嘅橋礅，再適當收窄花圃加多條行車線去關閘廣場行車隧道；亦都係同一時間，考慮到宜家由關閘廣場、馬場北大馬路同馬場大馬路開去各區嘅車都會響永定街同馬場大馬路嘅交通燈位會合，加上呢個位附近又係公共停車場入口，所以藉著今次開多一條行車線，將馬場北大馬路同菜園路之間嘅一段冇咁多車行嘅長壽大馬路改做反方向行車，嚟分流由馬場北大馬路開去祐漢同黑沙環區嘅車。

主要建築
----

* 關閘邊境大樓

睇埋
--

* 澳門街道

攷
-

1. ↑  〈馬場北大馬路增一行車線紓緩往關閘交通壓力〉. 原著喺2020年3月28號歸檔. 喺2016年4月14號搵到.
柴灣道近筲箕灣
柴灣道近環翠邨商場
柴灣道396號
**柴灣道**（**Chai Wan Road**）係香港東區一條主要馬路，喺香港島筲箕灣到柴灣，西接筲箕灣道，東接小西灣道。總長約3公里。柴灣道起嚮山腰，將柴灣同港島北岸其它地區拎埋，包括連埋大潭道，係香港南區石澳同埋赤柱返太古城、東區海底隧道必經之路。嚮連接筲箕灣道處有行車天橋通東區走廊。

連接道路
----

按東行路線順序排列：

* 東區走廊引路西行入口（4號幹綫3A出口）
* 阿公岩道
* 大潭道
* 樂民道
* 康民街
* 環翠道
* 吉勝街
* 東區走廊起點（4號幹綫1號出口，柴灣迴旋處）
* 環翠道另一入口
* 怡泰街
* 新廈街
* 怡順街
* 金源里
* 永泰道（永泰道行車天橋）
* 永平街
* 常安街
* 新業街
* 小西灣道

沿路經過
----

按東行路線順序排列：

* 明華大廈
* 慈幼中學
* 藹寧園
* 筲箕灣消防局
* 筲箕灣東官立中學
* 筲箕灣官立中學
* 山翠苑
* 柴灣洗衣房
* 興民邨
* 高威閣
* 天主教海星堂
* 柴灣健康院
* 興華邨
* 羅屋民俗館
* 青年廣場
* 港鐵柴灣站
* 新翠商場
* 環翠邨
* 永利中心
* 柴灣市政大廈
* 宏德居
* 樂軒台
* 金源洋樓
* 漁灣邨
* 聖公會柴灣聖米迦勒小學

事件
--

2012年11月19號，柴灣道近明華大廈外長命斜落山，巴士失控，撞到阿公岩道，的士司機同乘客三人死，幾架車連環炒埋一埋，50乘客傷，1人重傷。

睇埋
--

* 大潭道
* 東區走廊

出面網頁
----

|  |  |
| --- | --- |
|  | 維基同享有多媒體嘅嘢：**Chai Wan Road** |

* 柴灣道地圖
昂坪360東涌站
香港昂坪360嘅車廂
**昂坪360**（**Ngong Ping 360**）係香港大嶼山上一條吊車綫，駁埋東涌同昂坪。佢喺2006年9月18號通車，係世界最大規模嘅吊車系統，亦係繼香港海洋公園之後香港第二個吊車系統。

昂坪360係地鐵有限公司（而家係港鐵公司）所有。呢個系統原本係由地鐵公司同埋澳洲Skyrail-ITM合組嘅香港Skyrail公司管理，但昂坪360喺2007年6月11號出現事故，間公司就喺同年9月18號俾地鐵收購。而昂坪360喺嗰單嘢之後一直停駛，直到2007年12月31號先至重開。

昂坪360嘅現任董事總經理係邵信明。

佢個名
---

最初香港地鐵將個系統叫做「東涌旅遊吊車」，但係官方名稱依家已經改咗做「昂坪360」。個名入面嘅「360」，係可以畀客坐吊車，望勻一個圈 360 度角，即係一眼睇晒大嶼山嘅風景。後尾官方將吊車改叫纜車。

路線圖
---

昂坪360、機場快綫及東涌綫路綫圖（根據真實地形嚟畫）

工程同埋試車
------

吊車工程喺2004年2月展開。吊車系統原本喺2006年6月24號投入服務，但係因為吊車喺6月17號試車嗰陣時出事唔郁，當局就宣布押後開幕日期。7月29號同埋7月30號，地鐵同九鐵嘅員工試坐吊車，機電工程署講話試車情況大致順利。喺颱風派比安8月吹襲香港嗰段時間，損毀咗部分吊車設施，不過都算輕微，但係開幕又要推遲。之後8月30號，昂坪吊車又開始畀人試坐，一直係咁試到9月5號，情況都算順利。因為咁，昂坪市集嘅商戶之間，重諗住吊車會喺9月11號或者9月13號通車添。

因為吊車工程有唔少阻滯，唔少地鐵公司有份搞呢個工程嘅人都辭職唔撈。而東涌站亦都發現石屎有裂紋，不過最後都有補救到。

最後喺9月18號下晝 1 點鐘，昂坪360正式通車。地鐵工程總監柏立恆，同埋昂坪360常務董事高德偉，一齊主持開幕儀式。

事故
--

### 吊車跌落山

內文：昂坪360跌吊車
昂坪360嘅一架吊車喺2007年6月11號返廠途中，連埋吊臂甩咗鋼纜，跌咗超過五十米，落下面山坡海邊嘅草叢，車廂爛曬。好彩嗰陣已經收車，冇載客。件事起因未知。呢件事發生之前一個星期左右，昂坪360先至啱啱做完週年檢查。當局喺事發三個鐘後，緊急召開記者會，宣佈吊車無限期停駛，直至調查完同運作安全確保到。

昂坪360去到2007年12月31號先至重開。

### 啤令唔正常損耗

昂坪360喺2012年1月25號下晝因技術問題停駛，八百幾個搭客喺氣溫得幾度嘅環境半天吊，事後昂坪360宣佈停駛十日做檢查。2月3號，昂坪360宣佈單嘢係因為機場島轉向站嘅滑輪組件嘅啤令有唔正常損耗，預計要再停駛兩個月去換晒全線七組啤令。

車站一覽‧接駁路線
---------

| 車站套色同埋名 | 喺邊區 | 車站接駁 | 啟用日期 |
| --- | --- | --- | --- |
| 昂坪360 |
| **東涌** | 離島區 | 可以行去港鐵東涌站轉東涌綫 | 初次啟用：2006年9月18號再次啟用：2007年12月31號 |
| **昂坪** |  |

出面網頁
----

|  |  |
| --- | --- |
|  | 維基同享有多媒體嘅嘢： **昂坪360** |

* 昂坪360官方網頁
* 全日通
* 香港地鐵嘅描述
* 東涌吊車計劃嘅可持續發展咨詢委員會（英文）


|  |  |
| --- | --- |
| Stub icon | 呢篇香港交通文係楔位文。歡迎幫維基百科擴寫佢。睇 • 論 • 改 • 歷 |